
Luna pasa, Bon Dia Aruba 
a publica tocante e rap- 
port di Algemene Reken- 
kamer Aruba (ARA), “Op 
afstand, maar toch dich- 
tbij”, enfoca riba instan- 
cianan cu ta poni na un 
distancia di pais Aruba. E 
rapport aki a investiga e 
periodo financiero di 2018 
pa 2020 y bay mas profun- 
do den seis instancia. Den 
e rapport, ARA a remarca 
cu e hecho cu ta pone in- 
stancianan na un distan- 
cia no por nifica cu nan 
ta for di bista of ta liber 
di duna cuenta y tampoco 
por ta asina cu esakinan ta 
trece gastonan adicional 
hopi halto pa Pais Aruba 
pa motibo cu ta crea are- 
glonan sin duracion of 
costo defini pa por eherce 
tareanan publico. 


Esaki ta keda ilustra den e 
caso di dos compania: Aru- 
bus, Serlimar y Post Aruba. 


Luna pasa tambe a anuncia 
cu director di Arubus, Edwin 
Mohamed, ta retira for di su 
posicion 
inmediatamente. 
Contestando 
pregunta 
di 
Bon Dia Aruba e tempo aya, 
minister di Transporte, Ur- 
sell Arends Arends a splica 


cu e situacion financiero di 
Arubus ta critico cual a ser 
confirma pa varios instancia 
profesional y imparcial. In- 
stancianan aki ta Algemene 
Rekenkamer, CAft y Price 
Waterhouse Cooper. El a se- 
ñala cu e punto di salida di 
Gobierno ta cu Arubus no 
por sigui depende solamente 
riba fondonan publico y cu e 
instancia mester expande su 
servicionan comercial tambe, 
na mes manera cu tur otro 
NV. 


E rapport di ARA ta con- 
firma cu Arubus ta den un 
situacion financiero fragil y ta 
dependiente di contribucion 
adicional di pais Aruba ya pa 
hopi aña. Asina ta surgi e pre- 
gunta: pakico no tabatin un 
intervencion mas trempan? 


E mesun rapport di ARA 
ta señala e problemanan cu 
Post Aruba. Pais Aruba ta 


100% shareholder di Post 
Aruba desde su privatisacion, 
cu minister di Economia, 
Comunicacion y Desaroyo 
Sostenible, Geoffrey Wever 
representando Pais Aruba 
den reunion general di share- 
holders. ARA ta destaca con e 
continuidad di Post Aruba ta 
dependiente di e transferen- 
cianan di capital di Pais Aru- 
ba, cu pa final di 2020 tabata 
suma Afl. 34.1 miyon. Pero 
pa motibo di e manera con e 
compania ta set up, Post Aru- 
ba ta sufri perdidanan grandi 
ya durante hopi aña. Ta nota- 
bel tambe cu un responsabili- 
dad pa e entrega di e rapport 
anual y cuenta anual, ta ser 
poni riba e minister encarga 
cu e asunto postal. Entrega 
di cuenta anual di Post Aruba 
no a mantene su obligacion di 
contabilidad pa e aña 2018 te 
cu 2020. Atrobe ta bin e pre- 
gunta, pakico a laga e compa- 
nia aki keda añas den perdida 


y un situacion financiero difi- 
cil, sin interveni? 


Y e situacion di Serlimar 
tambe ta conoci, cu pa hopi 
tempo tabata den bancarota 
y cu problemanan enorme. 
E rapport di ARA tambe ta 
dedica atencion na e compa- 
nia aki. E minister di Natu- 
ralesa ta e minister di politica 
pa Serlimar, pero segun ARA, 
e Landsverordening di Serli- 
mar no ta duna claridad su- 
ficiente tocante e rol y tarea 
di e director, e minister y e 
RvT. Esaki por resulta den e 
practica di desorientacion di 
rol of falta di claridad tocante 
diferencia di vision. Serlimar 
ta un institucion cu ta funcio- 
na na distancia, cu den prin- 
cipio tin cu genera su propio 
ingreso y mester ta respon- 
sable pa su propio operacion. 
Esaki no ta logra, den parti pa 
motibo di decision politico y 
gasto di personal demasiado 
halto relaciona cu ingreso. 
Den conclusion, e realidad y 
e modelo scogi no ta consisti 
cu otro. Bao di e minister ac- 
tual, Serlimar a sali di su sus- 
pension di pago na 28 di Au- 
gustus 2023 despues di tres 
aña, y a preveni cu Serlimar 
bay den bancarota. Sinem- 
bargo, den e caso aki tambe ta 


papia di añas di mal maneho 
cu a laga e compania den un 
situacion precario. 


E casonan aki ta ilustra e 
manera con gobierno di 
Aruba, di forma structural, ta 
neglisha e companianan es- 
tatal. Maske e companianan 
tin obligacion di duna cuenta 
na e ministernan, ta parce 
como cu e ministernan no ta 
pone atencion of tuma accion 
te ora cu ta demasiado laat y 
e situacion di e companianan 
ta deplorable. Pakico esaki ta 
asina? Pakico no ta interveni 
mas trempan? 


Bon Dia Aruba a manda pre- 
gunta pa prome minister, 
Evelyn Wever-Croes, den su 
rol como lider di gobierno. 
Bon Dia Aruba a puntra con 
e control di e NVnan di go- 
bierno ta? E ministernan no 
ta tene un bista riba e com- 
pania prome cu ta mucho laat 
y ya el a bay bancarota? Ken 
ta controla e directornan di 
e companianan aki? Ki me- 
canismo tin pa sigura cu nan 
ta bon maneha? 


Lamentablemente, te ciere di 
redaccion no a ricibi un con- 
testa. 

Paws Uni Aruba ta yega Madiki e weekend aki pa cuminsa cu nan 
campaña di sterilisacion 


Den fin di siman Luna Foundation Aruba, hunto 
cu 11 fundacion mas di Aruba, ta bay inicia cu 
e campaña Paws Uni Aruba, un campaña cu 
ta enfoca den sterilisa mascota den diferente 
bario di Aruba. E prome bario ta bira Madiki. 


“Bo ta sinti e emocion? E weekend aki un movecion 
ta cuminsa cu ta pa mehora bida riba nos isla. Un 
cambio di enfoke. Treciendo e barionan hunto pa ta 
miho pa nan animalnan. Poniendo e responsabilidad 
den nan man,” Zoey Conijn, presidente di Luna 
Foundation Aruba y e motor tras di campaña Paws 
Uni Aruba a expresa ariba rednan social. 


Aunke e campaña ta enfoca den castra of sterilisa e 


mascotanan, doñonan cu tin un bestia cu ta castra 
of sterilisa caba, pero cu talbes mester di un cadena 
nobo, mester un corta di huña of mester haci horea 
limpi, por trece nan mascota tambe. 


Paws Uni Aruba ta bay tin tent na unda tin diferente 
material disponibel pa doñonan di mascota por busca. 
Ademas di esaki nan ta ofrece transporte pa busca 
mascotanan, specialmente di adultonan mayor cu 
no por hiba nan mascota. 


“Hunto nos lo haci’e miho pa nos animalnan. Nos 
ta stima nan, Nos ta proteha nan!! Fundacionnan ta 
uni pa haci nos isla Un Isla Feliz pa nos animalnan 
tambe,” Conijn a remarca. 


E meta di e campaña ta cu e fundacionnan ta drenta 
den e bario, den e casnan pa opera e mascotanan y 
nan ta drenta pa papia cu e doñonan, educa nan y pa 
traha casnan di cacho unda mester, zorg pa e cacho ta 
bon mara y zorg pa e pushinan no ta den sushedad. 


Den luna di juni e fundacionnan ya caba tabata den 
Madiki pa asina combersa cu e doñonan di mascota 
y informa nan di e campaña. 


Conijn a conta Bon Dia Aruba anteriormente cu 
nan tabata kier drenta den e bario pa wak tambe si 
tin cachonan cu tin carpata y e ora ta duna nan un 
Nextguard y antibiotica di biaha pa ora ta tempo pa 
opera e mascota nan sa cu nan ta saludable cu nan 
por wordo opera. 


E idea aki ta un soño di Conijn for di hopi tempo 


caba. El a conta cu for di su punto di bista e barionan 
cu tin e hendenan menos afortunado, cu no tin e 
recurso pa hiba nan mascota veterinario, ta esnan 
cu mas mester ayudo. 


Mal maneho di companianan estatal: Ken ta responsable? 

Maneho nobo pa transporte publico: 
Minister di Transporte ta elimina posibilidad pa traspaso di permiso di taxi 


Minister di Transporte, 
Integridad, 
Naturalesa 
y Asuntonan di Adulto 
Mayor, Ursell Arends, a 
informa ayera e maneho 
nobo di transporte publico 
cu lo drenta na vigor dia 1 
di september di e aña aki. 
E cambionan aki ta inclui 
eliminacion di monopolio 
di traspaso di permiso di 
taxi y e cantidad maximo 
di asiento den un vehiculo 
di taxi. 


Mediante un comunicado 
minister Arends a splica cu 
actualmente tin un maximo 
di 465 permiso pa otorga, di 
cual practicamente tur ta otorga 
caba y algun ta pendiente pa 
nan prolongacion. 


Taxistanan por a haci peticion 
na minister di transporte pa 
traspasa un permiso di taxi na 
un miembro di famia, pero 
den pasado esaki no tabata e 
caso ya cu traspasonan tabata 
ser realisa pa personanan cu no 
ta miembro di famia. 


Esaki a crea un tipo di “mo- 
nopolio” di permisonan di 
taxi na unda cu hopi di e per- 
misonan cu ya ta limita, no ta 
yega bek cerca Gobierno pa 
otorga na otro ciudadano cu a 
haci peticion pa un permiso. E 
permisonan ta keda den fami- 
anan of ta bay na un persona 
di escogencia di un taxista, y 
den cierto caso e permisonan 
tabata ser bendi ilegalmente. 


Na september 2022 minister 
Arends a revoca e maneho di 
ex-minister Romero, y a intro- 
duci un maneho mas estricto 
pa traspaso di permiso di taxi pa 
miembronan di famia. Aworaki 
e mandatario ta introduci un 
maneho nobo y asina ta elimina 
completamente e posibilidad 
pa traspaso di permisonan di 
taxi. 


E documento di e maneho 
nobo ta indica cu segun arti- 
culo 15 di e "Landsverordening 
personenvervoer," e minister 
por traspasa un permiso na 
nomber di un miembro di 
e famia di e persona cu tin e 
permiso di taxi riba peticion 
di titular di permiso y bao di 
cierto circunstancia. 


Articulo 15 ta indica tambe cu 
a base di un decision ministe- 
rial, un cantidad maximo di 
permiso ta determina segun e 
base di necesidad, causando cu 
e permisonan por ser considera 
como limita. 


E investigacion "Public Trans- 


portation Demand and Sup- 
ply — Delivering Service? A 
White Paper on Public Trans- 
portation in Aruba" realisa pa 
e Faculty of Hospitality and 
Tourism Management Stud- 
ies na Universidad di Aruba 
den colaboracion cu e College 
of Hospitality, Retail & Sports 
Management na Universidad 
di South Carolina (november 
2022), a revela cu algun titular 
di permiso di taxi a indica cu 
nan ta kere cu nan tin e derecho 
di bende nan permiso. 


Den e mesun investigacion 
a sali na cla cu e traspaso di 
permiso na "hulpchauffeurs" 
(chauffeurnan ayudante) ta 
ser mira como un "loophole" 
(simulacion) pa bende per- 
miso. 


Na 2019, e hues provisional di 
Corte di Prome Instancia na 
Aruba a considera den un caso 
cu e traspasonan di permiso ta 
bay contra e articulo 15 di e 
"Landsverordening personen- 
vervoer.” Esaki a resulta cu den 
practica defacto un "sistema 
cera" a surgi, caminda e titu- 
larnan di permiso ta determina 
ken ta eligible pa un permiso 
via traspaso di esaki. 


Esaki, segun consideracion di 
corte, no ta haci husticia na e 
principio cu cada ciudadano 
mester tin oportunidad igual 
pa ser eligi pa un permiso di 
taxi a base di e "Landsverorden- 
ing personenvervoer". 


Articulo 15 di e "Landsveror- 
dening personenvervoer" no 
ta duna ningun derecho na e 
titular di permiso, si no cu e 
ta un poder discrecional di e 
minister. 


Pa promove oportunidad igual 
pa ciudadanonan por ser eligi 
pa un permiso y pa preveni e 


posibilidad y benta di permiso 
via traspaso, e posibilidad di 
esaki mester ser elimina. 


Considerando e articulonan 3 
y 15 di e "Landsverordening 
personenvervoer” minister Ar- 
ends a dicidi cu, den anticipa- 
cion y sperando un ahuste di e 
"Landsverordening personen- 
vervoer," peticionnan pa tras- 
pasonan basa riba articulo 15 
no lo ser permiti mas entrante 
1 di september. 


E regulacion di e minister 
pa peticion pa traspasonan 
menciona den articulo 15 di e 
"Landsverordening personen- 
vervoer," di 26 september 2022, 
lo ser retira entrante dia 1 di 
september 2024. 


Peticionnan pa traspasonan 
di permiso haci prome cu 1 
di september 2024 lo ser trata 
conforme e regulacion di 26 di 
september 2022 cu ta vigente 
te 31 di augustus 2024. 


Apart di e cambio di maneho pa 
elimina traspaso di permisonan 
di taxi, minister Arends a emiti 
tambe un decision ministerial 
tocante e cantidad maximo di 
asiento den vehiculonan di taxi. 


Conforme articulo 1, introduc- 
cion y parti D y E di e “Lands- 
verordening personenvervoer,” 
un taxi por ta ekipa pa trans- 
porta no mas cu cinco persona, 
sin inclui e chauffeur. Esaki ta 
nifica cu e vehiculo di motor 
di un titular di permiso di taxi 
por tin maximo seis asiento. 


Tin e necesidad pa taxistanan 
transporta mas cu cinco per- 
sona, vooral si ta trata gruponan 
grandi di turista kier tuma me- 
sun taxi hunto. 


Teniendo na cuenta esaki, min- 
ister Arends tin intencion pa 


ahusta e “Landsverordening 
personenvervoer” pa aumenta 
e cantidad di asientonan per- 
miti y cantidad di personanan 
transporta di cinco pa shete, 
sin inclui e chauffeur. 


A pesar di e ley, actualmente 
tin titularnan di permiso di taxi 
cu tin vehiculonan cu mas di 
shete asiento, sin conta esun 
di e chauffeur. Gobierno no a 
haci un mantenemento struc- 
tural y efectivo di e cantidad di 
asientonan den taxi y e inten- 
cion cu e cambio nobo aki ta pa 
implementa un mantenemento 
structural y efectivo di e canti- 
dad maximo di asiento permiti 
den taxi. Alabes gobierno ta de- 
sea establece principionan pa e 
consecuencia si actua contra e 
decision aki. 


Considerando e articulonan 
1, introduccion y parti D y E, 
y 26 di e “Landsverordening 
personenvervoer” minister di 


Transporte a dicidi ta permiti 
pa vehiculonan di titularnan di 
permiso di taxi y “hulpchauf- 
feurs” por ta ekipa pa no mas 
cu shete asiento, sin conta e 
asiento di chauffeur, y cu un 
chauffeur por transporta no 
mas cu shete persona den e 
vehiculo. 


Titularnan di permiso di taxi y 
“hulpchauffeurs” cu un vehi- 
culo cu tin mas cu shete asien- 
to, sin conta esun di e chauf- 
feur, lo tin te 30 september 
2024 pa adapta nan vehiculo 
pa no mas cu shete asiento, sin 
inclui esun di e chauffeur. 


Departamento 
Transporte 
Publico ta bay ta encarga cu e 
control di cumplimento di e 
cambionan aki. Den caso cu no 
cumpli loke ta prescribi den e 
decision ministerial aki prome 
cu 1 di october, cual ta e fecha 
di entrada di e maneho nobo 
aki, ta cu e permiso lo ser re- 
voca temporalmente pa 30 dia. 


Si un titular di permiso di taxi 
ser sorprendi un di dos biaha 
cu un vehiculo di taxi ekipa cu 
mas di shete asiento, sin conta 
esun di e chauffeur, e permiso 
lo ser revoca temporalmente pa 
un periodo di nobenta dia. Y 
si e titular di e permiso di taxi 
ser sorprendi un di tres biaha 
pa e mesun cos, e permiso lo 
ser revoca permanente. 


Si durante un control encontra 
cu un vehiculo di taxi ekipa cu 
mas di shete asiento, sin con- 
ta esun di e chauffeur, y tin 
pasaheronan den e vehiculo, 
e chauffeur ta haya e oportuni- 
dad pa hiba e pasaheronan na 
nan destinacion. 


LOCAL 

Entrante 1 di juli 2024, BCA a dicidi pa baha e tasa di 
reserva obligatorio na 19.5 porciento 


Conforme e tarea di e 
Comite di Maneho Mon- 
etario (CMM) pa evalua, 
determina y duna trans- 
parencia riba e accionnan 
di maneho monetario di 
Banco Central di Aruba 
(BCA), BCA ta comunica 
lo siguiente: Durante e 
reunion di 13 di juni 2024, 
CMM a dicidi pa reduci 
e tasa di e reserva obliga- 
torio di 20,5 porciento na 
19.5 porciento entrante 1 
di juli 2024. 


Di e manera aki, e banconan 
comercial mester tene un 
balansa minimo na BCA cu 
ta igual na 19,5 porciento di 
e depositonan riba termino 
cortico di nan clientenan. 
E decision pa baha e tasa di 
reserva 
obligatorio 
tabata 
basa primordialmente riba 
e reservanan adecua segun 
e puntonan di referencia cu 
BCA ta monitor. Ademas, 
inflacion tabata modera, y e 
tasa di crecemento di credito 
(excluyendo incidentalnan) 
tabata relativamente abou. 


E CMM a considera e 
siguiente informacion y anal- 
isis den su deliberacion. 


Reservanan oficial y 
internacional a crece te 


cu 17 di mei, 2024 
E reservanan oficial (incluy- 
endo cambio den reevalu- 
acion di oro y divisa) a ex- 
pande cu Afl. 268.6 miyon si 
compara 17 di mei 2024 cu 29 
di december 2023. E reser- 
vanan di divisa na e banco- 
nan comercial a subi cu Afl. 
7.6 miyon durante e mesun 
periodo. Consecuentemente, 


e reservanan internacional 
(incluyendo cambio den re- 
evaluacion di oro y divisa), cu 
ta consisti di e reservanan ofi- 
cial di BCA y e reservanan di 
divisa na e banconan comer- 
cial, a aumenta cu Afl. 276.2 
miyon. Tumando e crece- 
mentonan ya menciona na 
cuenta, e reservanan oficial 
y internacional a suma Afl. 


2,914.3 miyon y Afl. 3,338.3 
miyon, respectivamente riba 
17 di mei 2024 (Grafico 1). 


Sostene un nivel adecua di 
reservanan ta esencial pa 
mantene e tasa di cambio 
fiho entre e florin Arubano 
y e dollar Mericano. Den e 
cuadro aki, reservanan oficial 
a registra 16.0 porciento riba 
e nivel minimo adecua segun 
e metrico ARA di FMI (Ta- 
bel 1). Ademas riba 17 di mei 
2024, e reservanan interna- 
cional a cubri 6.9 luna di pago 
riba e cuenta coriente. Te- 
niendo cuenta cu esaki, reser- 
vanan internacional a keda 
ampliamente riba e rekisito 
minimo di tres luna. E pago- 
nan riba e cuenta coriente di 
e balansa di pago ta consisti, 
entre otro, di pagonan pa im- 
portacion, pagonan di interes 
na inversionistanan stranhero 
y transferencianan pa exterior 
manera placa manda afo door 
di trahadonan stranhero. 


Inflacion midi na april 
2024 contra april 2023 a 
alcansa 2.2 porciento 
Inflacion, midi na final di luna 
contra e mesun luna di e aña 
anterior, a yega 2.2 porciento 
na april 2024, subiendo for di 
1.9 porciento na maart 2024. 
E contribuyentenan principal 
na e inflacion, midi na april 
2024 contra e mesun luna di 
e aña anterior, tabata comu- 
nicacion (contribuyendo cu 
+1.5 punto di porcentahe), 
cuminda y bebida no alco- 
holico (contribuyendo cu 
+0.3 punto di porcentahe), 
vivienda (contribuyendo cu 
+0.3 punto di porcentahe), 


y diferente producto y servi- 
cio (contribuyendo cu +0,3 
punto di porcentahe). Di otro 
banda, prijsnan mas abou pa 
transporte 
(contribuyendo 
cu -0.5 punto di porcentahe), 
mobilario (contribuyendo cu 
-0.3 punto di porcentahe) y 
paña y sapato (contribuyendo 
cu -0.1 punto di porcentahe) 
a parcialmente mitiga e infla- 
cion den april 2024. 


E inflacion midi riba prome- 
dio di 12 luna a yega 1,9 por- 
ciento na april 2024; un caida 
compara cu 2,1 porciento na 
maart 2024. E presion infla- 
cionario na april 2024 tabata 
mas tanto debi na comuni- 
cacion (contribuyendo cu 
+0.9 punto di porcentahe), 
vivienda (contribuyendo cu 
+0.8 punto di porcentahe) 
y cuminda y bebida no al- 
coholico (contribuyendo cu 
+0.4 punto di porcentahe). 


Mientrastanto, na april 2024, 
inflacion basico (cu ta exclui 
cuminda y energia) a alcansa 
2.4 porciento si midi e final 
di respectivo luna contra e 
mesun luna di e aña anterior. 
Basa riba un promedio di e 
ultimo 12 luna, inflacion ba- 
sico a yega na 1.9 porciento. 


Likides excesivo di e 
banconan comercial a 
crece te cu mei 31 2024, 
aunke e distribucion ta 
desigual 
Data preliminario ta mustra 
cu e likides excesivo (incluy- 
endo credito cu no a wordo 
aloca ainda y otro compro- 
misonan) di banconan com- 
ercial a subi yega Afl. 611.1 
miyon te cu 31 di mei 2024, 
compara cu Afl. 519.4 miyon 
na fin di december 2023. E 
subida aki ta refleha princi- 
palmente e rendimento di 
e sector di turismo. Sinem- 
bargo e distribucion di likides 
excesivo entre e banconan 
comercial ta keda desigual. 


Credito total te cu 
april 2024 a subi como 
resultado di un prestamo 
grandi y incidental 
E portfolio total di prestamo 
na residentenan di e banco- 
nan comercial a crece cu Afl. 
101.2 miyon (+2.3 porcien- 
to) te na Afl. 4,411.0 miyon 
na april 2024, compara cu de- 
cember 2023. E crecemento 
aki a ser impulsa principal- 
mente door di e subida di Afl. 
98.7 miyon den fiansanan 
comercial, mas tanto causa pa 
un prestamo grandi. Si exclui 
esaki, e crecemento di credito 
tabata modera. 

Innovacion New Deal pa Aruba: Salubridad 


Un tema cu e urgencia di 
mas halto riba nivel per- 
sonal pa un ser humano ta 
salud. Tambe como socie- 
dad salubridad tin efec- 
tonan directo y spill-overs 
indirecto masivo. 


Segun un calculacion di 
Brookings Institute un pais 
moderno por spera un Re- 
turn-on-Investment di entre 
$2 pa $4 pa cada $1 cu wordo 
inverti den sector di salub- 
ridad. Esaki debi na menos 
morto prematuro y malesa 
cronico pero tambe miho 
productividad y mas hende 
den mercado laboral. Segun 
Brookings Institute esaki por 
te hasta reforsa crecemento 


economico cu 0.4% aña den 
manera structural acumula- 
tivo. 


Mundialmente tin un cri- 
sis masivo den salubridad. E 
enbehecemento di e pobla- 
cion, e escasez na personal 
humano den casi tur branche 
di e sector aki y un explosion 
di gasto ta poniendo un pre- 
sion enorme riba sistemanan 
social di salud. E soño di sa- 
lubridad pagabel universal ta 
den un peliger hopi real den 
te hasta e paisnan di mas rico 
globalmente. 


Aruba no ta un excepcion di 
e tendencia mundial aki. Pio 
nos como pais riba un nivel 


strategico riba e area aki ta 
para sumamente malo mes. 
Danki na un combinacion di 
ambos factornan demograf- 
ico pero tambe mal maneho 
gubernamental 
structural. 
Tocante maneho malo di Sa- 
lubridad ningun menos cu 
Fondo Monetario Interna- 
cional (IMF) den nan rap- 
port di 2023 “Kingdom of the 
Netherlands Aruba” a nota 
riba pagina 34 cu a conseha 
pa inverti den sector di Sa- 
lubridad pero cu ningun pero 
ningun progreso a wordo 
nota den e ramo aki di mane- 
ho. E siguiente grafico ta di e 
rapport di IMF na pagina 34. 


Nos isla a cuminsa ya caba 
yega nivelnan cu ami por 


solamente yama “hopi scur." 
Como sociedad ya caba nos ta 
dicidi di NO opera adultonan 
mayor cu ta “demasiado 
bieu”, tambe tin un wachtlijst 
masivo pa cas di anciano so- 
cial. Tur esaki cu un fondo di 
AZV cu lo ta den deficitnan 
enorme den e decadanan cu 
lo bin. Esaki seguramente ta 
basta distopico. 


Den mi opinion humilde, e 
unico speransa duradero cu 
tin ta den innovacion radical 
den tur branche di e sector 
di salubridad. P’esey nos lo 
dedica e simannan binidero 
aki di nos serie “innovacion 
New Deal pa Aruba” na e 
tema cardinal aki. 


Prevencion: Risk Stratifica- 
tion 
Prevencion #2: Internet of 
Things Sensors 
Inteligencia 
Artificial 
den 
Eerste Lijn 
Hospital2.0 cu Inteligencia 
Artificial den tur Departa- 
mento 
Smart Pills 
Robot Nurse & Support Au- 
tomation 
Cirugia Robotico 
Un Vision di e Futuro 

Proyecto di Avenida Milio Croes y e prome fase di e proyecto di 
high rise hotel kedando cla 


Prome Minister Evelyn 
Wever-Croes recientemente 
a duna un actualisacion riba 
dos proyecto importante di 
Ministerio di Infrastruc- 
tura hunto cu DOW, esta 
e proyecto di e caretera 
di Avenida Milio Croes na 
Dakota y e proyecto di e 
caretera di High Rise Ho- 
tels. 


Prome Minister ta menciona 
cu e ta contento di por mira 
cu e caretera di Avenida Milio 
Croes ya ta kedando cla. Esaki 
siendo un area di acceso im- 
portante di Aruba, cu hopi 
comercio y di hopi trafico, e 
caminda nobo sigur lo trece un 
alivio grandi na e usuarionan. 


Referiendo na e proyecto di 
e caretera di High Rise Ho- 


tels, Prome Minister ta splica 
cu e proyecto ta parti den 3 
fase ya cu no por cera e area 
completamente pasobra mes- 
ter tin acceso na e hotelnan. E 
prome fase ya ta finalisando y 
esaki den e periodo planifica. E 
mandatario ta sigui bisa cu e ce- 
ramento di e caminda durante 
e ehecucion di e proyecto por 
causa molester principalmente 
na e taxistanan. Pero na final di 


e proyecto tur usuario lo bay 
goza di un bunita caminda cu 
acera nobo y cu landscaping y 
iluminacion moderno. 


Manera ya ta conoci debi na e 
pandemia Gobierno mester a 
para tur inversion den careter- 
anan pa duna prioridad na e 
pueblo di Aruba y inverti pa 
salba bida di hende, salba nan 
trabounan y salba compani- 
anan. Pero awo cu den e pre- 
supuestonan di añanan 2023 y 
2024 tin surplusnan, a crea es- 
pacio financiero y aloca fondo 
pa traha y drecha careteranan 
di Aruba. 


Den un comunicado di prensa, 
prome minister a bisa: “Aruba 
henter por ta satisfecho y or- 
guyoso di e proyectonan aki. 
Despues di completa esakinan 
lo sigui cu demas caretera cu 
mester atencion urgente. Mi ta 
gradici DOW y tur nan traha- 
donan pa nan valioso trabou. 
E careteranan aki tawata den 
masha mal estado y tawata un 
crisis riba nan mes, y mescos 
cu otro crisis, nos a cera cabes, 
bin cu solucion, traha duro, y 
awor nos ta solucionando esaki 
tambe. Nos no por soluciona 
tur problema pareu, pero poco 
poco y sigur nos ta logrando 
si!” 


Baki den Bario ta sigui conscientisa comunidad riba e importancia di 
separacion di desperdicio 


Diasabra ultimo, Baki den 
Bario tabata na Savaneta 
unda a ricibi alrededor 
di 450 vehiculo cu tabata 
dispuesto pa separa nan 
desperdicio pa esaki ser 
procesa na un manera 
responsabel. E iniciativa 
aki ta parti di e campaña 
nacional Limpi Limpi, cu 
tin como meta promove 
habitonan di separacion 


y stimula responsabilidad 
propio di desperdicio pa 
un economia circular na 
Aruba. 


Den oranan di madruga part- 
nernan a cuminsa prepara e 
Veld di Undesa pa por maneha 
e fluho di autonan cu lo mes- 
ter a haci uso di e bakinan di 
separacion. Tambe mester a 
percura pa facilita e caminda pa 


ora trucknan mester reemplasa 
e baki yen pa un baki bashi. 
Pa 7or di mainta Bureau City 
Inspector a habri e parke di 
separacion unda a guia e ciu- 
dadanonan pa por entrega nan 
desperdicio di metal, e-waste, 
azeta di cushina, taira, carton, 
construccion, greenwaste y 
bulkwaste. Tur e tiponan di 
desperdicio ricibi tin un des- 
tinacion cu lo por encontra riba 


pagina di web www.limpi.aw. 
Tambe por bishita e pagina 
menciona pa e fechanan di 
Baki den Bario. 
Ministerio di Naturalesa ta 
continuamente trahando pa 
fortifica e campaña nacional 
Limpi Limpi pa combati e 
problema di entre otro dump 
ilegal y e comportamento di 
tira sushi riba caya y band’i 
lama. Den colaboracion cu otro 
departamentonan di naturalesa 
a bin ta identifica diferente di 
e dumpnan ilegal y e esnan cu 
ta responsabel pa e actonan 
aki. E instancianan concerni 
a wordo informa pa tuma ac- 
cion y atende debidamente cu 
e situacionnan aki. 
Maneho di desperdicio ta 
un proceso dinamico cual ta 
encera diferente pasonan pa 
por yega na un sector di des- 
perdicio robusto y circular. 
Na mei ultimo a cuminsa cu 
e Circular Assessment Protocol 
(CAP) hunto cu Impact Blue. 


E CAP ta un modelo cientifico 
cu a wordo desaroya door di e 
Circularity Informatics Lab na 
University of Georgia. E evalu- 
acion circular aki lo provee da- 
tonan crucial dirigi riba reduci 
desperdicio cu ta termina den 
nos medio ambiente y tambe 
promove e maneho di materi- 
alnan cu por wordo recupera. 
Ministerio di Naturalesa ta 
reconoce cu cada cambio 
positivo ta tuma su tempo. 
Ministerio ta trahando riba so- 
lucionnan a termino corto, me- 
diano y largo plaso. E caminda 
pa un economia circular ta uno 
largo y dificil pero cu sigura- 
mente ta bale la pena pa cana. E 
meta ta pa crea un Aruba cu nos 
tur por ta orguyoso di dje. Cu 
un compromiso continuo na 
protege y preserva nos medio 
ambiente y naturalesa. Min- 
ister Arends ta encurasha tur 
miembro di nos comunidad pa 
uni na e esfuersonan pa logra 
un Aruba limpi limpi. 

Campaña popular “ice bucket challenge” di dies aña pasa ta 
organisando un otro fundraising pa ALS 


(AP)—Decenas di hende, 
incluyendo e gobernador 
di Massachusetts y varios 
estrella di deporte a basha 
awa friu riba nan mes na 
Fenway Park ayera pa 
marca e di 10 aniversario 
di e ALS ice bucket 
challenge. 


E evento ta parti di un 
esfuerso pa renoba interes 
den e campaña viral riba red 
social cu a recauda placa pa 
busca un cura pa Lou Gehrig’s 
disease. Organisadornan a 
bisa cu e campaña a recauda 
250 miyon dollar te awo 
y a resulta den un 1 biyon 
dollar mas den fondo pa 
investigacion. 


“E bida di nos yiu homber 
tabata 
un 
di 
gracia, 
determinacion y proposito, 
cu via su resilencia, diligencia 
y curashi, el a crea un 
movemento cu ainda ta ser 
celebra pa tur esnan cu ta 
ser afecta pa e malesa horible 
aki,” segun Nancy Frates, 
mama di Pete Frates, ken 
a yuda popularisa e trend 
hunto cu Pat Quinn. Ambos 
a ser diagnostica cu ALS y a 
muri desde e prome ola viral 
dies aña pasa. 


“Aunke su curpa humano 
no ta cu nos mas, su spirito 
poderoso ainda ta ser celebra 
hunto cu e movemento 
historico,” el a bisa. “Boso a 
trece resultado. Pero manera 
Pete mes lo bisa, ‘Nos por 
diberti awe pero ainda falta. 
Ban sigui traha mañan.’” 


Dr. 
Merit 
Cudkowics, 
director di e Sean M. Healey 
& AMG Center for ALS na 
Mass General Hospital y ken 
tabata dokter di Pete Frates, 
a recorda su prome reunion 
cune y con el a priminti 
pa recauda 1 biyon dollar 
pa investigacion riba ALS. 
Entre e beneficionan tin 
mas medicamento pa trata e 
malesa. 


“Ta dificil pa kere cu basha 
un baki di awa riba bo cabes 
lo bay cambia con nos ta 
pensa tocante ALS, pero e 
acto simple ey a haci mas pa 
aumenta 
conscientisacion 
pa ALS compara cu cualkier 
otro esfuerso, y el a catalisa 
avancenan 
increible 
den 
investigacion,” el a conta 
un audiencia di centenares 
di 
hende, 
incluyendo 
pashentnan di ALS y nan 
famia. “Esaki a trece cune 


hopi cientificonan nobo den e 
tereno di tur skina di mundo 
y esey ta haci e diferencia awe 
pa hende bibando cu ALS.” 


Despues cu e discursonan a 
caba, aproximadamente 75 
hende, 
incluyendo 
varios 
famia cu muchanan chikito, 
a para den rij riba un veld di 
baseball dilanti hemchinan 
chikito cu awa. Na mesun 
momento, 
nan 
a 
basha 
awa friu riba nan cabes, un 
alivio pa hopi riba un dia cu 
temperaturanan halto. 


Sinta den e bankinan, Mike 
Cunningham, 54, di Canton, 
Massachusetts, 
tabata 
mirando e evento for di su 
rolstoel. 
Diagnostica cu ALS aña pasa, 
el a admiti cu tin biaha ta 
dificil pa sali for di cas. Pero 
el a bisa cu e no ta di perde e 
evento ayera, cual a dun’e un 
sentido di orguyo, speransa, 
curashi, y “gradicimento pa e 
bondad cu hende ta mustra.” 


“Hende ta bon. Hende ta 
amable y nan por tuma e 
esfuerso ora otro mester 
ayudo,” el a bisa. “Ta facil 
pa lubida esey mirando tur 
e noticia cu bo ta tende tur 
dia. Bo ta mir’e. bo ta sinti’e, 
e bondad. Amigo-, bisiña- y 
stranheronan ta sali y purba 
yuda combati e malesa terible 
aki.” 


Na 2014, Quinn a mira e 
ice bucket challenge riba 
red social, riba un publica 
di golfista profesional Chris 
Kennedy, ken a bet e primo 
di su casa Jeanette Senerchia 
pa tuma un hemchi di awa, 
bash’e riba su cabes, publica 
un video riba red social y 


puntra otro pa haci mescos 
of pa haci un donacion pa 


caridad. E casa di Senerchia 
tabatin ALS. 


Quinn y Frates a yuda 
popularisa e trend. Ora nan 
a cuminsa cune, e fenomeno 
a explota. Miles di hende 
participante den e trend viral, 
incluyendo 
celebridadnan, 
estrella 
di 
deporte, 
y 
politiconan. 


Lou 
Gehrig’s 
disease, 
nombra pa e gigante di New 
York Yankees cu a sufri di 
dje—tambe ta conoci como 
ALS 
of 
enfermedad 
di 
neuronnan motor. E ta un 
malesa 
neurodegenerativo 
progresivo cu ta resulta den 
paralisis pasobra cu e neuron 
motor den e cuerda spinal y 
celebro ta muri. Te awo no 
tin un cura p’e. 

Gobierno ta lansa estudio tocante disminucion den aceptacion di 
LGBTQA+ den hubentud Hulandes 


(NLTimes) - Secretario di 
Estado Mariëlle Paul di 
emancipacion kier “mas bi- 
sta tocante posibel motibo 
y solucion” pa e tasa den 
disminucio di aceptancia di 
LGBTQA+ den hobennan. 


Investigacion recien ta dem- 
ostra cu tin un disminucion 
den aceptacion y tolerancia 
entre hobennan pa minorianan 
sexual manera lesbiana, homo- 
sexual, bisexual, transgenero y 
intersexo. 
Den consulta cu e grupo di in- 


teres COC, Paul kier combati 
e desaroyo aki, cual a surgi den 
Youth Health Monitor di GGD 
y RIVM. VVD su parlamentario 
Kente Becker, ken tambe ta di 
mesun partido cu Paul, lo pidi 
Tweede Kamer, parti di parla- 
mento Hulandes, preguntanan 
tocante e topico aki. 


E monitor a demostra cu 
menos di e studiantenan den 
mavo ta pensa cu ta normal pa 
dos persona di mesun sexo ta 
namora. Mas di un kwart di e 


studiantenan ta sinti cu esaki ta 
“incorecto” den 2023, mientras 
cu esaki tabata solamente 14 
porciento den 2021. 


Paul a yama esaki un “desaroyo 
preocupante”. “Mi kier haci 
tur cos pa combati e tasa aki 
di aceptacion entre hobennan.” 
Con e investigacion di esaki lo 
mustra y ki tempo e resultado 
lo keda publica ta desconoci. 
Un vocero di e Ministerio a 
bisa cu e detayenan aki te ainda 
mester keda stipula. 


Human Rights Curaçao ta haci yamado pa accion contra contrabanda di mucha 


(CuraçaoChronicle) - Du- 
rante e conmemoracion di 
Dia Mundial Contra Con- 
trabanda di Hende, Human 
Rights Defense Curaçao 
(HDRC) a resalta e cau- 
sanan y vulnerabilidadnan 
cu ta causa contrabanda 
di mucha. Globalmente, 
un den cada 3 victima di 
contrabanda di hende ta 
un mucha, cu e mayoria di 
e casonan aki tratando di 
victima femenino. 


E organisacion di derechonan 
humano ta enfatisa e necesidad 
urgente pa sosten dedica pa e 
muchanan victima di trafico y 
ta urgi publico ademas di leg- 
isladornan atende e faltanan 


actual y apresura accion pa 
caba cu contrabanda di hende. 


Corsou te ainda no ta comple- 
tamente cumpli cu e standard 
minimo pa e eliminacion di 
contrabanda di hende. Segun 
e rapport di trafficking in Per- 
sons di aña 2023, tin esfuerson- 
an insuficiente haci pa combati 
contrabanda di mucha. 


HRDC a reitera su yamado 
pa inversion den medidanan 
robusto y creacion di capaci- 
dad pa aumenta e conscientisa- 
cion di esaki. Tin un confusion 
andando entre contrabanda di 
hende y mensensmokkel, cual 
ta stroba efectividad di esfuer- 
sonan di fiscalia, prevencion y 


proteccion. 


Contrabanda di hende ta trata 
explotacion y control, mien- 
tras cu mensensmokkel ta trata 
crusa frontera ilegalmente cu e 
participacion boluntario pero 
toch peligroso di e persona cu 
ta ser transporta. 


HRDC ta urgi coordinacion 
mehora di gobierno, ambos 
internamente y cu organisa- 
cionnan di sociedad civil. Tin 
un necesidad urgente pa medi- 
danan comprensivo pa proteha 
e gruponan vulnerabel y asisti 
e muchanan victima. 


Esaki ta rekeri esfuerso hunto 
na ambos nivel nacional y in- 


ternacional, segun HRDC. 
Proteha muchanan mester keda 
e prioridad, leynan mester keda 
fortaleci, aplicacion di ley me- 
hora y mas recurso mester ser 
haci disponibel pa combati e 
contrabanda di mucha. 


E ta crucial pa fortalece e pro- 
teccion di muchanan y adapta 
ley criminal pa cumpli di 
miho manera cu e necesidad 
di muchanan, segun HRDC 
ta declara. 


Ministerio Publico: Menos crimen serio y 
mas ofensa hubenil den 2023 


(CuraçaoChronicle) - E 
cifranan di Ministeiro Pu- 
blico (OM) pa aña 2023 ta 
demostra un cambio den e 
tipo di crimen na Corsou. E 
cifra total di e casonan reg- 
istra a disminui for di 851 
den 2022 pa 815 den 2023. 


E disminucion aki di un poco 
mas cu 4 porciento por indica 


cambio den prioridadnan en- 
tre agencianan di autoridad of 
un cambio den e naturalesa di 
crimen. 
Den 2023 a comete menos cri- 
men serio. E cantidad a cay for 
di 379 den 2022 te na 351 den 
2023, un disminucion di casi 
7.5 porciento. Esaki por ta un 
señal di medidanan preventivo 
of un disminucion den varios 


actividad criminal. Sinem- 
bargo, no ta tur cifra ta refleha 
un disminucion. E cantidad di 
ofensanan hubenil a aumenta 
significantemente for di 32 te 
cu 50, un aumento di mas si 
55 porciento. E aumento aki 
ta haci yamado pa atencion y 
intervencion personalisa pa 
atende e crimen den hobennan. 
Crimennan comun, cual hopi 
biaha ta causa sentidonan di 
inseguridad entre ciudadan- 
onan, tambe a aumenta. Den 
aña 2022, tabatin 249 caso, 
mientras cu e cantidad aki a 


aumenta na 275 den 2023, un 
aumento di mas di 10 porcien- 
to. E aumento aki por indica un 
aumento den ofensanan chikito 
pero frecuente cu ta impacta di 
manera directo e bida diario 
di e residentenan di Corsou. 
E asina yama “casonan di 6 
ora,” pues esnan cu keda resolvi 
dentro di 6 ora, a demostra un 
disminucion significante. Den 
2022, tabatin 117 do e casonan 
aki, mientras cu den 2023, e 
cantidad aki a cay na 80, un 
disminucion di 40%. Esaki por 
sugeri un proceso mas eficiente 


of menos incidente cu ta cay 
dentro di e categoria aki. 
Ofensanan di trafico tambe a 
disminui un poco, for di 64 
den 2022 te cu 42 na 2023, un 
disminucion di casi 35%. Esaki 
por ta un desaroyo positivo, 
potencialmente a causa di au- 
toridad den trafico mas estricto 
y campaña di conscientisacion, 
pero tambe e por indica menos 
presencia di polis riba caya. 
Ofensanan militar a mira un 
aumento chikito, for di 9 pa 12 
caso y violacionnan ambiental 
a keda na un caso pa aña. 

Mas cu 1 miyon trahado expuesto na substancianan peligroso 


(nltimes.nl) – E alrededor 
di 100 mil compania na 
Hulanda cu ta traha cu 
substancianan peligroso ta 
hopi relaha. E Inspeccion 
di Labor mester recorda 
nan cada biaha di nan 
responsabilidad 
pa 
proteha mas cu 1 miyon 
empleado. 
Trahadonan 
frecuentemente 
ta 
expuesto na substancianan 
invisibel 
of 
sin 
holor 
sin ripara. Alrededor di 
4.100 hende ta muri di 
enfermedadnan ocasiona 
pa trabou tur aña, segun 
Trouw 
a 
reporta 
di 
un rapport nobo di e 
Inspeccion di Labor. 


Enfermedadnan 
ocasiona 
pa trabou manera cancer di 
pulmon y COPD contagia 
na trabou por reduci cu 
medidanan 
relativamente 
simpel, 
e 
Inspeccion 
ta 
raporta. 
Dunadornan 
di 
trabou por pone un camber 


separa pa come y cambia paña, 
tapa bari di substancianan 
toxico pa preveni exposicion 
innecesario, sigura cu nan 
tubonan no ta leak y haci 
limpi cu un stofzuiger en bes 
di un basora. 


E Inspeccion di Labor ta 
considera 
e 
medidanan 
aki di sentido comun pero 
ta haya repetidamente cu 
dunadornan di trabou no 
ta implementa nan. Den 
añanan recien, inspectornan 
a bishita mas cu 1.000 
compania pa wak con nan ta 
trata substancianan manera 
chromium-6, 
huma 
di 
welder, stof di palo y emision 
di motor di diesel - toxinanan 
cu por causa cancer, daña 
genesnan of reduci fertilidad. 
Variando pa sector, e cantidad 
di compania cu no ta proteha 
nan trahado suficientemente 
tabata varia entre 55% y 87%. 


Den e sector cu ta haci 


tankinan limpi, e Inspeccion 
mester a apunta e peligernan 
na 
casi 
cada 
compania. 
Mayoristanan 
kimico 
y 
fabricantenan di adherente, 
resina y seyamento a actua hopi 
malo tambe. Tres cuarta parti 
no tabata sa mucho tocante 
exposicion na substancianan 
peligroso. “Esaki mientras 
nan ta suministrador. Nan 
mester 
pasa 
informacion 
na e cumprado tocante e 
riesgonan,” e Inspeccion a 
bisa. 


Na final, e dunador di trabou 
ta responsable pa haci un 


evaluacion di e riesgonan pa 
salud causa pa substancianan 
peligroso, Erwin Gorissen 
di e Asociacion Hulandes pa 
Enfermedadnan Ocasiona na 
Trabou y Compania (NVAB) 
a bisa Trouw. “Pero si un 
dunador di trabou no ta haci 
esaki, regularmente no tin 
ningun castigo.” Esaki ta 
resulta den hopi compania 
cu no ta haci analisis di riesgo 
pues ta simplemente mas 
barata pa ignora e riesgonan, 
el a bisa. 


Segun 
Gorissen, 
companianan 
por 
detecta 


riesgonan 
pa 
salud 
mas 
tempran door di controla 
salud di nan empleadonan 
preventivamente. 
“Pero 
e problema cu esaki ta 
cu e dunador di trabou 
ta determina kico ta ser 
controla. Un control amplio 
ta costa mas placa, pues 
hopi compania ta solamente 
pisa nan empleadonan of 
midi nan presion di sanger.” 
E controlnan limita no ta 
detecta enfermedadnan cu 
por desaroya riba termino 
largo. 


“Hopi enfermedad ocasiona 
pa 
trabou 
ta 
aparece 
solamente despues di 15 of 
20 aña, pero e dunadornan di 
trabou ta pensa solamente riba 
termino cortico,” Gorissen 
a bisa. “En bes di anticipa 
enfermedadnan ocasiona pa 
trabou, companianan ta tuma 
accion solamente ora un 
hende bira hopi malo.” 


NS ta kita 500 trabou na su oficina principal pa reduci gastonan 


(nltimes.nl) - NS ta kita 
500 trabou na su oficina 
principal pa reduci gas- 
tonan. E compania di trein 
Hulandes tin plannan pa 
haci esaki door di “salida 
natural” en bes di dispidi- 
mento. E ta investigando 
tambe si por elimina gas- 
tonan riba renobacion di 
trein, NS a bisa na e pre- 
sentacion di su cifranan 
di mita di aña diahuebs. 
E compania di trein a su- 
fri un perdida operativo 
di 109 miyon euro den 
prome mita di 2024. 


“E gastonan cu NS ta sufri 
pa opera e servicio di trein 
ta keda mas halto cu e in- 
greso di benta di ticketnan 
di trein,” e compania di trein 
a bisa. “Aunke no por evita 
completamente, NS ta haci 
tur cos posibel pa sigura cu e 
cortenan di presupuesto tin e 
menos impacto posibel riba 
pasaheronan y operacion.” 


NS ta enfrentando cantidad 
di pasaheronan decepciona- 
nte desde pandemia. Ahorro 
di costo ta necesario pa “me- 
hora prestacion financiero y 
mantene e ticketnan di trein 


lo mas barata posibel.” NS ta 
spera cu e cortenan di trabou 
y e reduccion asocia di espa- 
cio di oficina lo salba mas o 
menos 200 miyon euro pa 
aña. 


Den e prome mita di 2024, 
pasaheronan di trein a bi- 
aha 6.4% mas kilometer cu 
un aña anterior. A pesar di 
e mehoracion, e cantidad di 
kilometer di pasahero tabata 
solamente 94% di e kilome- 
ter cu nan biaha den 2019, e 
ultimo aña prome cu e pan- 
demia. Na mesun momento, 
gastonan a subi significativa- 
mente pa motibo di inflacion 
halto y aumento di salario pa 
proteha poder di compra di 
empleadonan. 


Den e prome mita di e aña 
aki, NS a gana 1.802 miyon 
euro door di transporta pasa- 
heronan di trein y opera su 
stacionnan di trein. Pero su 
gastonan a yega na 1.914 mi- 
yon euro, resultando den un 
perdida operativo di 109 mi- 
yon euro. Den e mesun peri- 
odo di aña pasa, e compania 
di trein a sufri un perdida di 
87 miyon euro. 


E resultado neto pa prome 
mita di 2024 ta un perdida 
di 33 miyon euro, compara 
cu un ganashi di 38 miyon 
euro den mesun periodo di 
aña pasa. “Den prome mita di 
2023, e resultado neto tabata 
influencia pa ingreso inci- 
dental,” NS a bisa. “Despues 
di e coreccion pa esaki, e re- 


sultado neto pa prome mita 
di 2023 ta comparabel cu e 
resultado neto reporta pa e 
prome mita di 2024.” 


NS a adverti tambe cu e prijs 
di ticketnan di trein por subi 
drasticamente otro aña. Na 
insistencia di parlamento, e 
gobierno a duna NS 120 mi- 


yon euro pa 2024 pa pospone 
un aumento di 8.7% den e 
prijs di ticketnan. “E suma 
aki no ta disponibel pa 2025, 
forsando NS pa implementa 
e aumento di tarifa cu a ser 
posponi den 2024, riba di in- 
flacion regular.” 

OEA no ta aproba resolucion riba situacion na Venezuela 


(NTN24) – Diaranson a tuma 
lugar e sesion extraordinario 
di Organisacion di Estadonan 
Americano, OEA cu ta evalua e 
resultadonan cuestiona di elec- 
cion presidencial na Venezuela. 
E ronda di votacion a keda cu 17 
voto na fabor, 0 contra, 11 absten- 
cion y 5 delegacion ausente. Pa 
aproba e resolucion tabata nec- 
esario 18 voto. 


E reunion a cuminsa cu e pronuncia- 
mento di Ronald Sanders, embaha- 
dor di Antigua y Barbuda, presidente 
di Conseho Permanente di OEA. 
Prome cu e votacion, Sanders a sigura 
cu no a yega na un consenso pa un 
solo frase den e resolucion, pa loke 
mester a vota. “Mi ta lamenta cu nos 
ta permiti cu un frase ta impedi nos 
tin un documento cu consenso ple- 
no,” el a bisa prome cu duna paso na 
e votacion. 


Despues di e intervencion di Sand- 
ers, e ronda di votacion a cuminsa. 
Despues di e conteo, a keda registra 
cu OEA no a aproba e resolucion riba 
e situacion na Venezuela. 
E paisnan cu a abstene di vota tabata 
Belice, Bolivia, Brazil, Colombia, 
Granada, Honduras, St. Lucia, Baha- 
mas, Barbados, Antigua y Bermuda y 
San Cristobal y Nieves. 
E paisnan cu a vota na fabor tabata Ec- 
uador, Argentina, Surnam, Rep. Do- 


minicana, Peru, Paraguay, Panama, 
Jamaica, Haiti, Guyana, Guatemala, 
Merca, El Salvador, Costa Rica, Chile 
y Canada. 
E paisnan ausente tabata Mexico, 
Grenadinas, Trinidad y Tobago, Ven- 
ezuela y Dominica. 


E puntonan cu a discuti den e se- 
sion extraordinario tabata: 
1. Reconoce e participacion sub- 
stancial y pacifico di e electorado 
di Venezuela den eleccion celebra 
dia 28 di juli 2024. 
2. Urgi Conseho Nacional Elec- 
toral di Republica Bolivariano di 


Venezuela pa a) publica inmedi- 
atamente e resultadonan di vota- 
cion di eleccion presidencial na 
nivel di cada mes electoral, cual 
ta un paso esencial; y b) manera 
e actornan politico Venezolano 
relevante a solicita, haci un verifi- 
cacion integral di e resultadonan 
den presencia di organisacionnan 
di observacion independiente pa 
garantisa transparencia, credi- 
bilidad y legitimidad di e resulta- 
donan electoral. 
3. Declara cu ta un prioridad abso- 
luto pa salvaguardia e derechonan 
humano fundamental na Venezu- 


ela, specialmente derecho di ciu- 
dadanonan pa manifesta pacifica- 
mente sin represalia. 
4. Resalta e importancia di protege 
y preserva tur ekipo usa den e 
proceso electoral, incluyendo e 
actanan y resultadonan imprimi, 
cu meta pa salvaguardia henter e 
cadena di custodia di e proceso di 
votacion. 
5. Expresa solidaridad cu pueblo 
Venezolano y compromiso na 
permanece atento na e situacion 
na e Republica Bolivariano di 
Venezuela, solicitando gobierno 
pa garantisa e seguridad di e in- 
stalacionnan diplomatico y di e 
personal residente den teritorio 
Venezolano, incluyendo e hende- 
nan cu solicita asilo na dicho in- 
stalacionnan, conforme derecho 
internacional y den particular e 
Convencion di Viena riba Rela- 
cionnan Diplomatico. 


Conseho Nacional Electoral a de- 
clara Nicolas Maduro como ganador 
di eleccion presidencial dia 28 di juli. 
A pesar di loke a considera fraude 
electoral, presidente di CNE, Elvis 
Amoroso a proclama Maduro como 
ganador di eleccion. Despues di esaki, 
miles di Venezolano a subi caya pa de- 
fende nan voto. Na e momento aki a 
registra varios protesta na e pais cu a 
laga mas di 11 morto y al menos 429 
detencion. 


El Salvador ta propone intercambio di criptomoneda cu Rusia 


(CryptoSlate) – Segun reportahenan, El Sal- 
vador a sugeri pa usa activonan digital mane- 
ra Bitcoin pa haci comercio cu Rusia y asina 
evadi e sancionnan economico extensivo im- 
poni riba Moscu. 


Alexander Ilyukhin, prome secretario di Rusia na 
embahada Nicaraguense y cabesante na su oficina 
di El Salvador, a revela esaki den un entrevista cu 
noticiero estatal Izvestia. 


E uso proponi di criptomoneda tin como meta 
atende e impacto di sancionnan y retonan logistico 
riba canalnan convencional di comercio. Mientras 


cu exportacion Ruso na El Salvador a keda relati- 
vamente stabiel, importancion a reduci significan- 
temente. 


E implementacion di un mecanismo di comercio 
basa riba criptomoneda por ofrece un solucion 
practica pa e bareranan financiero aki. Segun Ily- 
ukhin, “calcula transaccionnan ta dificil pasobra e 
moneda oficial di El Salvador ta e dollar Mericano. 
Como un alternativa, El Salvador ta sugeri pa usa 
criptomoneda pa operacionnan comercial.” 


El Salvador a bira e prome nacion pa adopta Bitcoin 
como forma legal di pago na 2021, y firmemente a 


posiciona su mes como un pais pro-cripto. Esaki ta 
evidente di su compranan diario di Bitcoin y varios 
regulacion sosteniendo e sector. 


Sinembargo, Ilyukhin a menciona cu Rusia por 
hay’e dificil pasobra uso di criptomoneda ta pro- 
hibi como forma di pago legal desde comienso di 
2021. El a nota cu “Bitcoin no ta usa ampliamente 
na nos pais, pues nos ta buscando otro maneranan 
pa reforsa comercio.” 


A pesar di esaki, expertonan ta kere cu e propuesta 
por atende e bareranan comercial causa pa san- 
cionnan di Occidente. Pa motibo di e cautela au- 
menta entre e banconan local, e sancionnan aki a 
afecta e comercio di Rusia cu partnernan mayor, 
incluyendo China. 


Recientemente, estado Ruso, Duma a pasa legisla- 
cion cu ta legalisa mineria di Bitcoin y ta permiti 
e uso di criptomoneda pa comercio internacional. 


Legislador Ruso, Anton Gorelkin, vice-presidente 
di e Comite riba Politica di Informacion di estado 
Duma, a enfatisa e importancia di e legislacion den 
un post riba e app Telegram. El a resalta actualisa- 
cionnan reciente, bisando cu “nos a logra cancela 
e provision cu ta prohibi e organisacion di circu- 
lacion di criptomoneda, cual den su version actual 
a causa preocupacionnan serio entre representan- 
tenan di e industria. E prohibicion riba aviso di 
monedanan digital ta keda na vigor, pero ta bay ta 
inclui den e amiendanan corespondiente na e Ley 
Federal ‘Riba Aviso.’” 


Recently, the Russian State Duma passed a bill le- 
galizing Bitcoin mining and permitting the use of 
crypto. 

Puerto Rico: Asociacion di Alcaldenan ta denuncia retraso den e pago 
di fondonan presupuesta pa e municipionan 


(ElNuevoDia) – E presi- 
dente di e Asociacion di 
Alcaldenan, Luis Javier 
Hernandez, a denuncia 
diamars e supuesto re- 
traso den e distribucion y 
pago di e fondonan apro- 
ba pa e municipionan den 
e presupuesto vigente for 
di 1 di juli, un gestion cu, 
el a bisa, ta den combersa- 
cionnan entre e Hunta di 
Supervision Fiscal (JSF) 
y e Oficina di Gerencia y 
Presupuesto (OGP). 


“Tur e fondonan asigna na 
e municipionan tabatin e 
condicion cu e Hunta mester 
a haci e distribucion. Te dia di 
awe, nos no a ricibi ni un solo 
cent di ningun di e partinan 
cu a ser asigna. Ni e Fondo 
di Servicionan Esencial, ni e 
fondo pa e paramediconan, 
ni e fondo pa traha e consoli- 
dacion municipal,” e alcalde 
Villalba a bisa. 


“Tempo ta loke ta preocupa 
nos, pasobra e municipionan 


ya caba a traha nan presu- 
puesto a base di algun re- 
curso, y e recursonan ey, te 
ora cu nan ser distribui pa e 
Hunta, no ta ser manda pa e 
CRIM (Centro di Recauda- 
cion di Ingresonan Munici- 
pal) y nos no a ricibi nan,” el 
a agrega. 


E expresionnan di e lider di 
e organisacion cu ta agrupa e 
alcaldenan afilia na e Partido 
Popular Democratico (PPD) 
a sucede despues di un re- 


union cu e director ehecu- 
tivo di JSF, Robert F. Mujica. 
Den e conferencia di prensa, 
Hernandez a indica cu e re- 
spuesta di e entidad na su 
reclamo tabata cu nan ta den 
combersacionnan cu e OGP 
pa distribui e fondonan. 


Tocante esaki, e vocero di 
JSF, Sylvette Santiago, a co- 
menta separa, cu e distribu- 
cion di e placa aproba na e 
municipionan ta parti di e 
analisis cu nan ta discutiendo 


y a describi cu “e reunion ta- 
bata di hopi apertura di am- 
bos parti.” 


Hernandez a sostene di su 
banda cu e encuentro tabata 
“cordial, pero nos ta bay sin 
nada.” “Tin un placa presu- 
puesta cu nan no a paga y cu 
e municipionan tin mester di 
dje, pasobra e servicionan es- 
encial no tin fecha di vence- 
mento,” el a indica. 


Mientras tanto, e director 
ehecutivo di OGP, Juan Car- 
los Blanco, a splica, den de- 
claracionnan por escrito na 
El Nuevo Dia, cu e comber- 
sacionnan cu JSF a cuminsa 
durante e desaroyo di e pre- 
supuesto y, una bes el a ser 
aproba, sesionnan di trabou 
a cuminsa entre ambos enti- 
dad. 


“Como parti di e plan di 
trabou, nos ta atendiendo e 
rekisitonan cu ta establece 
dia 31 di augustus como fe- 
cha limite pa e aprobacion 


di e guianan y procede cu e 
pago di e fondonan aproba,” 
Blanco a destaca. 


Den e presupuesto vigente, 
a inclui partimento di fon- 
donan pa yuda e municipi- 
onan, entre cual ta destaca 30 
miyon di dollar pa e Fondo di 
Servicionan Esencial y 49.5 
miyon pa e co-pago di e 10% 
cu ta coresponde nan aporta 
na e municipionan di e placa 
asigna pa e Agencia Federal pa 
e Maneho di Emergencianan 
(FEMA) despues di e paso di 
horcan Fiona, den 2022. 


Nan a asigna tambe 61.5 mi- 
yon di dollar pa e recoleccion 
y disposicion di desperdi- 
cionan solido, 9 miyon pa e 
contratacion di paramedi- 
conan, 3 miyon pa apoya e de- 
saroyo di e plannan di desar- 
oyo teritorial di varios pueblo 
y otro 35 miyon di dollar pa 
iniciativanan den beneficio di 
nan ciudadanonan. 


Republica Dominicana: Polis y bomberonan ta ricibi descuento di hasta 
23% na e boticanan principal di e pais 


(DiarioLibre) – Den un 
acuerdo firma diaranson 
pa e minister di Interior y 
Polis, Jesus Vasquez Mar- 
tinez y empresarionan di 
e sector farmaceutico di 
e pais a garantisa cu e po- 
lis- y bomberonan tin un 
descuento di hasta 23% na 
tres di e boticanan princi- 
pal di e pais. 


Den un rueda di prensa na e 
sede di Interior y Polis, e rep- 
resentantenan di e boticanan 
Carol, Los Hidalgos y GBC 
a firma e acuerdo, cu segun 
nan a splica, ta ahusta den- 
tro di e marco di e proceso 
di dignificacion y modernisa- 
cion policial. 


E descuentonan pa e unifor- 
madonan na tur e sucursal- 
nan di e pais di e boticanan 
Medicar GBC ta di 23%; na e 
boticanan Carol, e ta un des- 
cuento di 20% y na Los Hi- 
dalgos un 10%. 


Vasquez Martinez a afirma 
cu pidi ayuda pa cumpra un 
receta di e servidornan publi- 
conan a keda den pasado. 


El a precisa cu despues di 
decadanan di a wordo laga 
den olvido pa autoridadnan 


anterior, danki na e proceso- 
nan di reforma y dignifica- 
cion, polis- y bomberonan ya 
tin nan necesidadnan basico 
cubri y ta traha den condi- 
cionnan mas apropia pa con- 
tribui cu su eficiencia y mod- 
ernisacion. 


“E epoca di pidi ayudo pa 
cumpra un receta a termina. 
Esey ta parti di e dignifica- 
cion di boso, nos polis- y 
bomberonan,” Vasquez Mar- 
tinez a bisa. 


El a menciona e aumenton- 
an salarial realisa pa polis y 
bomberonan, cu ya ta conta 
cu seguro medico cu bon 
cobertura y seguro di bida. 
Den e caso di e miembronan 
di e cuerpo di orden publico, 
nan ta forma parti tambe di 
un plan di vivienda, a traves 
di “Familia Feliz.” 


El a expresa cu nan a logra 
descuentonan pa e compra 
di alimento, pa servicionan 
di telefon y internet, dona- 


cion di telefonnan celular y 
computer y acceso na trans- 
port publico gratis a traves di 
e busnan di OMSA, Metro y 
Teleferico Santo Domingo, 
entre otro beneficionan. 


Ademas, e polis y bomb- 
eronan ta bay ricibi un des- 
cuento di 25% a traves di 
Laboratorionan LAM y re- 
duccion den e co-pago di 
testnan di laboratorio clinico 
na Analisa Laboratorio. 
Dentro di e marco di e acu- 


erdonan, e beneficiario sola- 
mente mester como rekisito 
presenta na e botica y labo- 
ratorionan su carnet cu ta 
acreditele manera empleado; 
presenta su cedula di iden- 
tidad y electoral y e receta di 
dokter na su nomber. 


E descuentonan no ta inclui 
compra di lechi, proteina, 
pampers y cualkier otro pro- 
ducto cu no ta cay dentro di e 
politica di descuento di e em- 
presanan aki. 

Cardi B ta divorciando Offset; el a publica cu e ta na estado cu 
nan tercer yiu riba Instagram 


(AP)—Cardi B a entrega 
peticion di divorcio for di 
su casa, rapero Offset. 


Un representante pa Cardi 
B a confirma e noticia pa AP, 
skirbiendo, “Esaki no ta basa 
riba un incidente en particu- 
lar, a anticipa esaki di basta 
tempo y e ta amigable.” 


Riba Instagram, Cardi B no a 
comenta directamente riba e 
noticia di su divorcio, pero a 
publica un potret di dje want- 
ando su stoma revelando un 
bariga di baby. 


“Cu tur fin ta bin un comien- 
so nobo! Mi ta asina gradici 
pa a comparti e temporada 
aki cu bo, bo a trece mi mas 
amor, mas bida y mas cu tur 
cos, bo a renoba mi poder,” 
el a skirbi. “Ta hopi mas facil 
pa tuma e cambionan di bida 
pasivamente, pero abo, bo ru- 
man homber y ruman muhe 
a mustra mi cu e ta bale la 
pena pa sigui pusha!” 


Cardi B y Offset, di ken nan 
nomber real ta Belcalis Al- 
manzar y Kiari Cephus re- 
spectivamente, tin dos yiu 


hunto: yiu muhe di seis aña 
Kulture y yiu homber di dos 
aña Wave. 


E pareha hip hop aki—Offset 
ta conoci pa su rol den e gru- 
po di rap Migos y su carera 
singular exitoso—a casa den 
secreto dia 20 di september 
2017 na Atlanta. Nan a anun- 
cia nan compromiso un luna 
despues. 


Na 2020, Cardi B a entrega 
peticion pa divorcia Offset, 
bisando cu su matrimonio ta- 
bata “ireparablemente kibra.” 


Carrie Underwood lo regresa ‘American Idol’ 
como hues nobo 


(AP) - Carrie Underwood lo ta e 
proximo cantante cu lo sinta tras di 
e mesa di hues na ‘American Idol’, 
reemplasando Katy Perry despues 
di su salida di e programa. 


Underwood, ken a genera su fama 
despues cu el a gana e competencia 
na aña 2005, lo bolbe 20 aña despues 
como hues pa e temporada binidero, 
cual lo lansa den aña 2025. E ta e prome 
ganador di “American Idol” cu lo bira 
un hues. 


Den un video emocional anunciando 
su rol nobo, el a bisa “mi ta orguyoso 
di tur cos cu mi a logra riba e programa 
aki y mi ta hopi orguyoso di tur loke 


mi a logra desde e programa.” 


E cantante di e genero Country, ken 
ta e artista mas elogia den historia di 
CMT Music Awards cu 25 victoria, a 
hala atencion cu su version di Bonnie 
Raits su “I can’t make you love me” na 
su audicion, y rapidamente a bira un 
di e faborito di e fanaticonan. 


“E temporada binidero aki ta marca 20 
aña desde cu Carrie a gana America su 


curason riba “Idol” y a lansa su carera 
exitoso. Como ex Idol y forsa musical 
dinamico, e ta aporta un perspectiva 
remarcablemente unico na un di e pro- 
gramanan mas popular riba television,” 
Craig Erwich, e presidente di Disney 
Television Group a comenta. “Esaki 
ta un momento ‘full circle’ pa ambos 
e programa y e audiencia na cas cu a 
mira e programa pa mas di 2 decada. 
Bon bini cas, Carrie.” 


Pelicula biografico di Britney Spears lo ser produci pa Universal 
cu Jon M. Chu como director 


(AP)—Universal Pictures a haya e 
derechonan pa e memoir di Britney 
Spears titulo “The Woman in Me” y 
lo desaroya un pelicula biografico 
di e estrella di pop, cual lo ser pro- 
duci bao direccion di John M. Chu, 
segun e estudio a anuncia ayera. 


Despues di un ofishi competitivo, Uni- 
versal a gana e derechonan di pelicula 
pa e memoir, cual a bende mas cu 2.5 
miyon copia desde su publicacion na 
october aña pasa. Marc Platt, e produc- 
tor veterano di “Wicked” y “La La Land” 


ta plania pa produci, cu Chi (“Crazy 
Rich Asians”, “In the Heights”) pa di- 
rigi. 


Spears mes a celebra e noticia riba X, 
unda el a tweet cu e tabata “emociona 
pa comparti cu mi fanaticonan cu mi 
ta trahando riba un proyecto secreto 
cu #MarcPlatt. E semper a traha mi 
peliculanan faborito...keda pendiente.” 


Spears, 42, den su buki ta conta con el a 
yega na fama for di “The Mickey Mouse 
Club” pa estrellato global di pop, como 


tambe su retonan cu e tutela cu a ser 
disolvi na 2021. E memoir a revela cu el 
a haya un abortus mientras e tabata cu 
Justin Timberlake mas cu 20 aña pasa. 


Peliculanan biografico di musica ta un 
di e genero mas popular na Hollywood 
den e ultimo añanan, cu peliculanan 
recien tocante Elvis, Amy Winehouse 
y Bob Marley. Otro cu lo sali pronto ta 
“A Complete Unknown” cu Timothée 
Chalamet como Bob Dylan, y un bio- 
grafico di Michael Jackson pa otro aña. 

Lo celebra e di 100 cumpleaños di Jimmy Carter cu gala musical na e 
Fox Theatre na Atlanta 


(AP)—Ex-presidente 
Mericano Jimmy Carter 
lo ser honra proximo luna, 
prome cu su di 100 aña, cu 
un gala musical na e Fox 
Theatre na Atlanta, se- 
gun The Carter Center a 
anuncia ayera. 


E evento di dia 17 di septem- 
ber—“Jimmy Carter 100: A 
Celebration in Song”—lo in- 
clui musicantenan for di un 
variedad di genero y bishitan- 
an celebridad. E cumpleaños 
di Carter ta dia 1 di october. 


Artistanan ta inclui Chuck 
Leavell, 
D-Nice, 
Drive- 
By Truckers, Eric Church, 
GROUPLOVE, 
Maren 
Morris y The Atlanta Sym- 
phony Orchestra Chamber 
Chorus. Bishitanan notable 
ta iclui ex-hungador di Atlan- 
ta Braves Dale Murphy, rap- 
ero Killer Mike y actor Sean 
Penn. Otro bishitante los er 
anuncia prome cu evento, se- 
gun e organisadornan a bisa. 


E di 39 presidente Meri- 
cano, ken a sirbi entre 1977 
pa 1981, ta biba na su cas na 
Plains, Georgia, unda e ta 
ricibiendo cuido di hospi- 
dio desde februari 2023. A 
mir’e ultimo den publica na 


e entiero di ex-prome dama 
Rosalynn Carter, ken a muri 
na november pasa. Pero es- 
nan cerca di dje ta bisa cu e 
ta keda cu spiritonan halto, 
tin biaha ricibiendo bishita, 
regularmente mirando wega- 
nan di Braves riba television y 
ainda disfrutando di musica. 


“Sea e ta riba su tocadisco, 
riba e trail di campaña, of den 
cura di e White House, mu- 
sica semper tabata y ta sigui 
ta un fuente di felicidad, con- 
fort y inspiracion pa mi tatara 
welo,” segun Jason Carter a 
bisa den un declaracion. 


Jason ta presidente di e direc- 
tiva gobernante na e Carter 
Center, e organisacion di 
derechonan humano cu Jim- 
my y Rosalynn Carter a lansa 
na 1981, net despues di sali 
for di e White House. 


Ta anticipa cu e programa na 
e Fox Theatre lo celebra e tra- 
bao di abogacia di Carter pa 
derechonan humano, salud 
publico y democracia rond 
mundo. 

Presidente di e cuerpo di boxeo mundial ta apoya e maneho di IOC riba 
asuntonan di genero na Olimpiada 


(AP)—E presidente di e 
cuerpo gobernante cu ta 
spera pa organisa e proxi- 
mo torneo di boxeo Olim- 
pico a bisa cu ta apoya e 
politicanan di eligibili- 
dad di IOC na e Weganan 
Paris, y el a urgi cu nan sin 
comprondemento profun- 
do di asuntonan di genero 
pa confia esnan determina 
pa profesionalnan y cien- 
tificonan medico. 


Presidente di World Bozxing 
Boris van der Vorst tambe a 
conta AP ayera cu su organi- 
sacion lo semper pone e se- 
guridad di atleta prome ora 
ta desaroya su mesun politica 
riba salud y genero, mientras 
tanto reconociendo cu de- 
portenan combativo tin biaha 
ta rekeri extra consideracion 
pa proteha tur atleta. 


Van der Vorst ainda ta den 
desacuerdo cu criticonan di e 
maneho di IOC di e torneo 
Olimpico, specificamente e 
eligibilidad di boxeadornan 
hende muhe Imane Khelif di 
Algeria y Lin Yu-ting di Tai- 
wan. 


“Mi ta kere ta hopi impor- 
tante cu ora hende ta eligible 


pa competi aki, nos mester 
respeta nan,” van der Vorst a 
bisa. “Mi ta kere ta un situa- 
cion tristo pa tur boxeador, 
tur hende envolvi aki.” 


E International Boxing Asso- 
ciation cu a ser expulsa, cual 
World Boxing ta spera di por 
reemplasa, a bisa cu ambos 
boxeador a fracasa nan test di 
eligibilidad di genero durante 
e campeonatonan mundial 
2023 despues cu ambos a 
competi den boxeo amateur 
pa hopi aña. 


Khelif a gana su prome pelea 
na Paris ayera ora su opo- 
nente, Angela Carini di Italia, 
a retira despues di solamente 
46 seconde. Aunke Carini a 
bisa cu e no ta bay haci un 
declaracion politico tocante 
Khelif, e retiro emocional di 
Carini a bira un sensacion 
global riba red social y den 
gueranan di cultura occiden- 
tal. 


“Loke a pasa awe, e no mester 
a pasa asina,” van der Vorst a 
conta AP. “E presion cu tin 
di red social, di prensa, di 


tur hende, e no ta yuda, y ta 
afecta tur hende.” 


Critica di e dos boxeadornan 
Khelif y Lin ta basa parcial- 
mente dne e politica-y deci- 
sionnan di e IBA, cual a keda 
pafo di e movemento Olim- 
pico desde 2019 despues di 
varios aña di preocupacion 
for di IOC tocante su lideraz- 
go, integridad y transparencia 
financiero. 


Pa e evento aki, IOC a usa 
reglanan for di 2016 pa de- 
termina e eligibilidad di gen- 
ero di un boxeador, mientras 
cu varios cuerpo deportivo 
a update nan regla di genera 
durante e ultimo tres aña, 


incluyendo World Aquatics, 
World Athletics y e Inter- 
national Cycling Union. E 
cuerpo gobernante pa track 
and field a bira mas estricto 
tocante su reglanan ria atleta 
cu diferencia den desaroyo di 
sexo. 


IBA a descualifica Khelif for 
di su campeonato mundial 
pasobra el a bisa cu e atleta 
tabatin nivelnan halto di tes- 
tosterone, y el cuerpo a kita 
e medaya brons di Lim pa- 
sobra el a bisa cu el a fracasa 
pa cumpli cu e rekisitonan di 
eligibilidad den un test bio- 
medico. 


Triatletanan Olimpico a landa den Riu Seine algun dia despues di e 
preocupacionnan tocante calidad di awa 


(AP)—Triatletanan Olim- 
pico a bula den e Riu 
Seine diaranson despues 
cu e organisadornan a de- 
clara e awa na Paris safe 
pa landamento algun dia 
despues cu a trece dilanti 
preocupacionnan tocante 
nivelnan halto di bacteria 
causa pa yobidanan fuerte 
siman pasa. 


E hende muhenan a bula den 
e Riu cerca di e Pont Alexan- 
dre III 8or di mainta, cu yo- 
bida fingiendo net ora e atle- 
tanan a cuminsa nan careda. 
Algun a muha nan goggles 
den e riu prome cu bisti’e pa 
landa den e riu cu e bista di 
Eiffel Toren net patras di nan. 
E hendenan homber a sigui 
nan tres ora despues. 


E decision pa continua cu e 
landamento pa e competen- 
cianan di triatlon tabata algo 
grandi pa e ciudad, e organ- 
isadornan di e evento y e atle- 
tanan. Oficialnan a tuma un 
tarea ambicioso, incluyendo 
1.4 biyon euro den mehora- 
cion di infrastructura, pa lim- 


pia e riu cu tin hopi tempo 
contamina. Nan a pusha 
fuerte riba nan insistencia cu 
e porcion di landamento di e 
triatlon y e marathon di lan- 
damento por tuma luga sigu- 
ramente den e riu. 


Despues di algun dia di inci- 
ertud despues di yobida dia- 
bierna y diasabra siman pasa, 
e organisadornan a bisa di- 
aranson cu e testnan recien di 
e awa a mustra cu e ta cumpli 


cu e standardnan di calidad. 
Nan no por a wanta nan fe- 
licidad cu nan riesgo di tene 
e evento den e riu a logra exi- 
tosamente. 


Mientras nan a landa, e tri- 
atletanan a keda cerca di e bo- 
tonan cu banda di e banconan 
di e riu. Spectadornan a mira 
y a apoya den e bankinan poni 
na banda y for di e brug riba 
e riu. Despues di landa dos 
ronda den e Seine, un curso 


di 1.5 kilometer, e atletanan 
a sali f’ey awa y a core subi 
trapi pa subi riba nan bais pa 
un careda den e cayanan di 
Paris, incluyendo e iconico 
Champs-Elysees. Durante e 
careda di hende muhe, e por- 
cion di ciclismo di 40 kilo- 
meter a mira varios accidente 
riba e camindanan muha, 
pero shelo tabata blauw ora 
e triatletanan a cuminsa e ul- 
timo segmento di e careda, 
un cori di 10 kilometer pa ora 
e careda di hende homber a 


cuminsa, e solo tabata kima y 
e temperatura a subi. 


Cassandre 
Beaugrand 
di 
Francia a gana oro den evento 
di hende muhe, mientras cu 
Julie Derron di Suisa a tuma 
plata y Beth Potter di Britania 
a haya brons. Alex Yee di Bri- 
tania a gana oro den e careda 
di hende homber, sigui pa 
Hayden Wilde di New Zea- 
land cu plata y Léo Bergère di 
Francia cu brons. 

Cientifico full-time y basketbolista part-time 
Canyon Barker ta busca oro na Olimpiada 


(AP) - Canyon Barry ta 
un hungado di basketball 
part-time. Su trabao full- 
time ta como un ingenie- 
ro di sistema pa defensa y 
contratista di espacio. 


Barry, ken lo subi veld na e 
Olimpiada ta buscando un 
medaya di oro 3x3 pa e ekipo 
Mericano, cu un master’s den 
ingenieria nuclear na College 
of Charleston na Florida. 


“Cientifico, ingeniero, resol- 
vedor di problema, bo mes 
mag di scoge,” Barry a co- 
menta. 


Pa loke ta trata su trabao cu 
espacio aereo y compania di 
defensa L3Harris Technolo- 
gies, Barry no por a comenta 
hopi. 


“Mi a papia cu e compania y 
nan a bisa pa no duna hopi 
informacion pa loke ta trata 


nos programanan cu nos ta 
trahando riba dje a causa di 
seguridad y permiso,” el a 
splica. “Pero si nos tin un 
gran cumplimento interna- 
cional y seguridad den mer- 
cado. Nan a duna mi splica- 
cion riba tur esaki y mi a bisa 
mi ta bay lag’e na ingenieria 
di sistema.” 


E ekipo di Merca a perde 
su wega di apertura diamars 
contra Serbia. E Merican- 
onan lo hunga contra Polonia 
riba diaranson. 


Ora cu e no ta cu e demas 
miembronan di ekipo prepa- 
rando pa e Olimpiada, e yiu 
di Hall of Famer y campeon 
di NBA Rick Barry, hopi bi- 
aha ta haya su mes na su lap- 
top ta traha riba proyectonan 
pa L3Harris Technologies. 


A causa di e ekipo su biahe 
internacional prome cu e 


Olimpiada, Barry mester a 
participa den yamadanan via 
zoom y haci su trabao diario 
den medio di anochi mien- 
tras resto di e ekipo ta drumi. 


E atleta di 30 aña ta aprecia 
e sosten cu el a ricibi di e 
compania mientras e tabata 
prepara pa e Olimpiada. E 
ta riba vakantie di su trabao 
durante e weganan pa asina e 
por dedica tur su atencion na 
e buskeda di oro. 


“Mi ta hopi afortuna di traha 
pa e compania aki y pa tur loke 
nan a permiti mi haci,” Barry 
a comenta. “Tambe mi ta kere 
cu realmente nan a conecta 
cu e spirito di Olimpiada pa 
motibo cu nan ta proteha nos 
luchadornan den e guera y e 
tipo di spirito Mericano aki 
den union ta hopi bunita.” 


Barry tabata interesa den 


ciencia desde un edad tem- 
pran y a pesar di a nace den 
un famia di basketbolista, su 
mama, Lynn Barry, a haci scol 
un prioridad den nan cas. 


“Semper e tabata bisa, ‘bo 
nunca no sa ki por pasa cu 
deporte pa loke ta trata heri- 
danan y ki dia lo ta bo ul- 
timo wega,” el a comparti. 
“Pues tin un carera pa cual 
bo ta sinti pasion y por tin un 
identidad fuera di deporte ta 
nifica hopi pa mi. Paso awo, 
ora cu e bala stop do bounce, 


mi sa cu mi tin un pasion y 
un trabao cu mi por bay bek 
pa sinti mi mes orguyoso y 
disfruta pa resto di mi bida.” 


Mientras cu Barry su miem- 
bronan di ekipo ta aprecia su 
intelecto y atencion na detaye 
riba veld, tambe tin momento 
unda nan ta cansa di su corec- 
cionnan. 


Sin importa esaki, toch tin 
amor den abundancia den e 
ekipo tanto pa otro como pa 
e deporte. 

Alemania ta acusa cu China ta tras di un atake cibernetico di 2021 


(AP) - Un investigacion a 
determina cu “actornan di 
estado Chines” ta respon- 
sabel pa un atake ciber- 
netico di 2021 riba Ale- 
mania su oficina nacional 
pa cartografia, oficial na 
Berlin a bisa diaranson. E 
embahador Chines a ser 
convoca pa e Ministerio di 
Exterior pa un protesta pa 
prome biaha den decada. 


Ministerio di Exterior su vo- 
cero Sebastian Fischer a bisa 


cu e gobierno Aleman tin 
“informacion confiabel di 
servicionan di inteligencia” 
tocante e fuente di e atake 
riba Federal Agency for Car- 
tography and Geodesy, cual 
el a bisa a ser ehecuta cu “e 
proposito di spionahe.” 


“E atake cibernetico aki riba 
agencia gederal ta mustra 
con grandi e peliger di atak- 
enan Chines cibernetico y 
spionahe,” Minister di Inte- 
rior Nancy Faeser a bisa den 


un declaracion. “Nos ta haci 
yamado na China pa stop y 
preveni e tipo di atakenan 
cibernetico aki. E atakenan 
aki ta menasa e soberania dig- 
ital di Alemania y Europa.” 


Fischer a nenga di elabora 
riba ken exactamente na Chi- 
na ta responsabel. El a bisa 
cu China su embahador a ser 
convoca ultimo na Ministe- 
rio di Exterior Aleman den 
1989 despues di e incidente 
na Tiananmen Square. 


China lo restringi exportacion di drone cu por ser usa pa propositonan 
militar y algun funcion di drone 


(AP) - China lo prohibi e 
exportacion di tur drone 
civil cu no ta regula y cu 
por ser usa pa proposi- 
tonan militar of den activ- 
idadnan terorista ademas 
di restringi algun fun- 
cion di drone mientras cu 
Beining ta enfrenta critica 
pa su posicion den e inva- 
sion di Rusia na Ucrania. 


Ministerio di Comercio a 
bisa den un declaracion di- 
aranson cu e decision a ser 
tuma tambe pa preveni e 
uso di drone den e “plama- 
mento di arma di destruc- 
cion en masse,” agregando 
cu e aspecto manera ekipo di 
imagen laser pa indicacion di 
punto di atake y ekipo di me- 


dida di precision halto tambe 
lo ser poni riba un lista di 
control di exportacion. 


E ministerio tambe a bisa cu 
e lo kita restriccionnan tem- 


porario riba e dronenan civil. 
E no a specifica cua tipo, pero 
aña pasa Beijing a restringi e 
exportacion di drone di ran- 
go largo mientras cu a cita 
e guera na Ucrania como e 


motibo. 


E regulacionnan lo drenta 
den efecto dia 1 di september. 


Reportahe den media y go- 
bierno Mericano su inteli- 
gencia a bisa frecuentemente 
cu Rusia a cumpra drone 
Chines pa uso militar. Den 
april, oficialnan Mericano 
cu a papia cu The Associated 
Press bao condicion di per- 
manece anonimo pa trata e 
resultadonan sensitivo a bisa 
cu China su benta na Rusia a 
surgi pa ser usa contra Ucra- 
nia, y cu ambos a traha hunto 
pa produci vehiculonan aereo 
sin chauffeur dentro di Rusia. 


Drone a bira integral den e 


guera entre Rusia y Ucrania. 


China ta e di 4 exporta- 
dor mas grandi di arma den 
mundo, segun Stockholm 
International Peace Research 
Institute, despues cu Merca, 
Francia y Rusia. E gran can- 
tidad di su exportacion a bay 
Pakistan, data di SIPRI a 
mustra, mientras cu tambe el 
a manda algun estado na Asia 
y Africa. 


Oficialnan di seguridad na 
Merca a cada biaha mas keda 
preocupa tocante e uso di 
drone Chines di parti di go- 
bierno Mericano y su depar- 
tamentonan. 


Microsoft ta bisa cu un atake cibernetico a causa e blackout cu a impacta 
cliente di Azure 


(AP) - Un blackout global 
di Azure cu a impacta un 
rango di servicio pa clien- 
te diamars, for di email di 
outlook cu no ta manda te 
problema cu haci pedido 
riba aplicacoonnan, a ser 
causa pa un atake ciber- 
netico ‘distributed denial 
of service’, segun e gigante 
tecnico. 


Microsoft Azure, un platafor- 
ma di computer ‘cloud’ usa 
pa companianan y organisa- 
cionnan mundial, a confirma 
e atake den un update y a bisa 
cu un eror inicial den e plata- 
forma su respuesta di defensa 
por a “amplia e impacto na 
luga di mitiga esaki.” 


Como resultado, e sistem- 
anan temporalmente a cay 
pa cierto cliente di Azure, 
Microsoft 365 y Purview. E 
compania su actualisacion 
a nota problemanan di co- 


nectividad pa un “subset” di 
servicionan di Microsoft a 
cuminsa diamars y a dura casi 


8 ora. 
“Nos ta pidi despensa pa cu- 
alkier inconveniente cu esaki 


por a causa,” Azure Support 
a publica riba X diaranson 
mainta. 


Rapport di e blackout tabata 
algo plania diamars, cu un 
cantidad di compania y servi- 
cionan mirando nan usuari- 
onan ta keha yegando miles 
riba 
Downdetector.com. 
Sinembargo tabatin mas ta 
yegando ainda. Problemanan 
tambe a keda reporta pa Mi- 
crosoft su hungadonan di 
videogame, club di futbol 
Hulandes FC Twente y go- 
bierno di Reino Uni su HM 
Courts and Tribunals Service 
y mas. Varios a haya un solu- 
cion y otronan a bisa cu e ser- 
vicio a keda restaura dentro 
di oranan. 

Chauffeur a bay dal tras di 
auto na De La Sallestraat 


Diaranson atardi a drenta 
informe di un accidente 
na De La Sallestraat, me- 
sora a dirigi un patruya na 
e sitio. 


Na yegada di e patruya a bin 


compronde cu aki ta trata di 
un accidente unda un chauf- 
feur no a regula su velocidad 
ni a mantene distancia a bay 
dal tras di auto su dilanti. 
Afortunadamente 
ningun 
hende a resulta herida. 


Chauffeur a desvia pa otro auto y a perde 
control bay dal palo di luz 


Diaranson atardi a drenta 
informe di un accidente 
cu hende herida na e cru- 
sada Rudolf Arendsstraat, 
mesora a dirigi tanto polis 
como ambulans na e sitio. 


Na yegada di e patruya a bin 


compronde cu aki ta trata di 
un accidente unda cu un otro 
auto a pone e chauffeur des- 
via perde control bay dal riba 
un palo di luz. Debi na e im- 
pacto net banda di e chauf- 
feur a kibra e glas di bentana 
y a corta su man. Mientras e 


otro auto mes a sigui core bay. 
Na yegada si e ambulans nan 
mester a djis pone un pleister 
riba e herida. Debi na e im- 
pacto wayanan di coriente y 
cabletv a keda un poco abao 
colga. 


Chauffeur di un BMW cu a accidenta na 
De La Sallestraat a bolbe accidenta na Van 
Leeuwehoekstraat 


Despues di a causa un accidente na De La Sallestraat den un ora di tempo e chauf- 
feur di e mesun BMW a bolbe accidenta pero e biaha aki no mucho leu di eynan, den 
Van Leeuwenhoekstraat el a bolbe accidenta. 


Dama 8 luna na estado 
herida den un accidente cu 
3 auto envolvi 


Diaranson atardi a drenta 
informe di un accidente cu 
basta daño y hende herida, 
mesora a dirigi tanto polis 
como ambulans na e sitio. 


Na yegada di e patruya a bin 
compronde cu aki ta trata di 
un accidente unda 3 auto ta 
envolvi. Segun por a compro- 
nde for di e testigonan cu ta 
un Mercedes biniendo pabao 
cu velocidad halto yegando e 
crusada a spanta purba brake 
pero a bay un poco dimas na 
banda robes di caminda y a 
dal semi frontal riba un Maz- 
da di direccion contrario. 


Djey el a bay dal riba un Mit- 
subishi L300 para na e crusa- 
da pa subi, rancando su bum- 
per y a purba sigui bay pero a 
keda para un poco mas pabao. 


Den e Mercedes Benz tabata 
tin un dama di 28 aña pasa- 
hero cu ta na estado pa 8 luna 
y tabata keha di dolor. Na 
yegada di e ambulans nan a 
atende e dama y a transport’e 
pa hospital. E chauffeur di 
e Mazda tambe a cuminsa 
haya dolor. Na yegada di un 
otro ambulans nan a atende 
e victima na e sitio mes. 


Na Turibana polis a topa un accidente cu 
hende herida 


Diaranson anochi polis 
bayendo bayendo pa un 
asistencia na Diamante a 
bin topa cu un accidente 
cu hende herida na Turib- 
ana, mesora a pidi presen- 
cia di ambulans pa 2 hen- 


de herida. 


Ta trata aki di un accidente 
cu 3 auto envolvi unda un 
dal tras di e otro y conse- 
cuentemente a bay dal tras 
di un otro. Tanto e chauffeur 


como e pasahero di e auto 
mas dilanti a resulta herida. 
Na yegada di e ambulans nan 
a atende un na e sitio mes 
mientras e otro mester a ser 
hiba pa hospital. 

Chauffeur sin rijbewijs a dal baricada di plastic riba Sasakiweg 


Diahuebs 
madruga 
a 
drenta informe di cu tin 
un auto para meymey di 
caminda riba Sasakiweg 
banda di e baricadanan, 
mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata 
di un accidente unda cu un 
chauffeur sin rijbewijs a 
core malo y a bay dal un di 
e baricadanan di plastic yena 
cu santo mand’e te casi baha 
full f’ey caminda. Afortun- 
adamente ningun hende a 
resulta herida. 


Dama agresivo a bini fresco na animal 
shelter y a hisa benta su pushi y a pleita 
na e luga! 


Diahuebs mainta a drenta 
informe di cu tin un dama 
masha 
fresco 
agresivo 
na Animal Shelter na 
Wayaca, mesora a dirigi 
un patruya na e sitio. 


Na yegada di e patruya a 
bin compronde cu ya caba e 
dama a bay. El a bini eynan 
pa entrega su pushi y a bay 
asina numa pero na e luga 
tin un procedura pa hiba y 
e dama no kier a coopera y 
a coy su caminda y bay. Polis 
a haya e number di auto y lo 
bay atende severamente cune 
debi na su comportacion 
fresco. 


Lesnan pa instancianan di 
autoridad y emergencia ta 
casi finalisa 


Actualmente tin lesnan 
andando entre otro pa 
polisnan y bomberonan. 


Algun instructor di Hulanda 
a bini Aruba pa asina duna 
algun les na nos oficialnan 
pa con pa atende cu casonan 


di atraco cu rehennan cual 
a tuma lugar diaranson y 
diahuebs di un candela den 
un fabrica di Kimico cu 
hendenan 
ilegal 
bibando 
patras di e fabrica. Nos a 
compronde cu diabierna lo 
tuma lugar e examen final. 


Persona iresponsabel a laga 
cahanan di carton memey di 
caminda riba Sasakiweg 


Diahuebs 
madruga 
durante patruya polisnan 
atento di Noord a bin topa 
cu varios caha di carton 
benta riba Sasakiweg. 


E cahanan aki lo a bula for 
di un pick-up of truck of un 


persona pone esakinan pa 
perjudica chauffeur pasando. 
Esaki ta pone nan desvia y 
por haya nan mes den un 
accidente. Pa evita e peliger 
polis a hala e cahanan aki for 
di caminda. 


Polis a bay pa un homber tira abao den 
Santa Helenastraat 


Diaranson anochi a drenta informe di cu tin un persona tira abao dilanti un cas na 
Santa Helenastraat, mesora a dirigi un patruya na e sitio. 


Na yegada di e patruya a bin topa cu e persona basta cansa y a lant’e. Cu e vehiculo di trans- 
porte a hiba e persona aki na su cas. 

Resultado Sorteo 
Augustus 01 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 

3095 


www.lottoaruba.com 


resultado : sorteo 01 augustus 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6478 
150.000,- 


x Jackpot 
x Match 4+ 


Proximo Jackpot 


FP 


992 


x Jackpot 


Sorteo # 4344 
Sorteo # 


Sorteo # 2400 


4413 


8715 


Sorteo # 4344 


x Jackpot 


x Match 4 
x afl. 12,00 


FP 


4306 


Sorteo # 4344 


Sorteo # 1218 


x afl. 500,00 


x afl.15,00 
x afl 50.00 


Gemini 


Mega Ball 


Proximo Jackpot 


450.000,- 


x match 4 


Sorteo # 


Sorteo # 


x afl 8,00 


x Match 4 
5675 


X3 


Proximo Jackpot 


90.000,- 


Sorteo # 


Afl. 650.000,- 




Letter 


0 
0 
0 


0 


0 
80 


251 


0 
0 
0 
0 
0 

04-07-11-24-29 


2074 


www.lottoaruba.com 


resultado : sorteo 01 aug 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3959 
150.000,- 


x Jackpot 
x Match 4+ 


Proximo Jackpot 


X3 


036 


x Jackpot 


Sorteo # 8309 
Sorteo # 


Sorteo # 2058 


9281 


8089 


Sorteo # 7353 


x Jackpot 


x Match 4 
x afl. 12,00 


X2 


7250 


Sorteo # 6112 


Sorteo # 1042 


x afl. 500,00 


x afl.15,00 
x afl 50.00 


Cancer 


Mega Ball 


Proximo Jackpot 


450.000,- 


x match 4 


Sorteo # 


Sorteo # 


x afl 8,00 


x Match 4 
3166 


X3 


Proximo Jackpot 


96.000,- 


Sorteo # 6550 


Afl. 650.000,- 


anochi 


diario 
Korsou 
super4 
flamingo 


7425 
1054 
9223 
9256 
3856 
6019 
super5 
0387 
7171 
0812 
17425 
4157 


Buki nobo pa tur mucha 


Biblioteca hubenil ta of- 
rece muchanan na Aruba 
un coleccion grandi di 
buki pa wak y lesa. Tin 
buki pa mucha di tur edad. 
Representantenan di Bib- 
lionef na Aruba, Sra. Car- 
la van Eerden y su colega 
Sandra Postma a entrega 
otro cargo di buki pa baby 
y mucha na Sra. Michelle 
Thiel-Roos, hefe di Dept. 
Catalogo. Sra. Michelle 
Roos ta hopi contento cu 
buki nobo. Den cargo tin 
bukinan pa baby y tambe 
bukinan pa mucha di 6 pa 
8 aña. Un bunita colec- 
cion cu biblioteca por fia 
su miembronan hoben. 
Biblioteca ta gradici Bib- 
lionef pa trece e bukinan 
Aruba. 


Biblionef ta un instancia 


cu ta traha rond mundo pa 
stimula lesamento y laga tur 
mucha experencia e goso di 
lesamento. Biblionef ta traha 
pa mucha cu no tin acceso 
facil na buki y semper a traha 


hunto cu biblioteca. Biblio- 
nef Aruba ta parti buki na 
scolnan na Aruba ya pa mas 
cu 20 aña. 
Biblioteca ta ofrece miem- 
bresia gratis pa baby, mucha 


y hoben bou 18 aña. Esaki ta 
habri un mundo di buki, sto- 
ria y informacion, tambe Eb- 
ooks y audiobooks. Miles di 
buki ta warda nan! Ta ofrece 
espacio pa studia, siña, topa y 


reuni, computers cu Internet 
y tambe Free WIFI. Ademas 
tin espacio pa diferente even- 
to y exposicion. Biblioteca ta 
habri di dialuna pa diabierna. 


Dushi Cabesura! 


Na 2024 biblioteca ta in- 
vita tur mucha lesa mas 
storia y buki. Storia cu 
personahe poco rebelde, 
poco stout kisas, tocante 
mucha cu tin un kier, mu- 
cha cu ta gusta dicidi pa 
nan mes y ta gusta aven- 
tura. Lesa buki pa mucha 
cu diferente personahe y 
lesa con dushi e ta pa haci 
cos manera bo ke! 


Biblioteca Nacional Aruba ta 
presenta un otro edicion di 
su Festival di Buki pa Mucha. 
Na 2024 e tema ta ‘DUSHI 
CABESURA!’. Tur aña ta 
scoge un tema nobo pa duna 
e festival un ambiente dife- 
rente. Asina ta sigui stimula 
mucha pa lesa buki. 


E Festival di Buki pa Mucha 
ta dura un siman y ta tuma 
lugar den prome siman di 
November. Semper ta habri e 
festival cu un fiesta grandi cu 
ta tuma lugar diadomingo dia 
3 di november 2024. Den e 
siman di dia 4 pa 8 di novem- 
ber hopi autor tanto di Aruba 
como for di Hulanda, Cor- 
sou, Boneiro, St. Maarten y 
St. Eustatius ta bishita scol 
pa conta storia den klas y na 
biblioteca. Y ilustrador ta 
duna presentacion ta con nan 
ta ilustra storia pa mucha. Di 
e manera aki ta purba di en- 
tusiasma muchanan pa lesa 
mas, lesa hunto y bishita bib- 
lioteca mas. 


Miembresia di biblioteca a 
bira gratis, cu ta un regalo 
pa tur mucha y tambe hoben 
bou 18 aña. 


Un grupo grandi di escritor 


di buki pa mucha ta bishita 
mas cu 50 scol. Di Aruba 
esakinan ta: Liliana Braams- 
kamp-Erasmus, Vanessa Pau- 
lina, Irmgard Frans, Emerita 
Emerencia, Ariana Koolman, 
Gino Vrolijk y Robert Ree- 
berg. For di Boneiro biblio- 
teca ta presenta: Segni Ber- 
nadina. Di Corsou ta yama 
bon bini na Tio Ali, Mercee 
Doran y Crisen Schorea. For 
di Hulanda ta bini: Dani- 
elle Schothorst, Maria Karg 
y Sanne Rooseboom. Misha 
Spanner (Contado di cuenta) 
ta participa pa di dos biaha 
na e festival na Aruba y ta 
bini for di St. Eustatius. For 
di St. Maarten ta presenta 
Ralph Cantave. E grupo aki 
ta bishita scol pa conta storia, 
papia tocante buki cu mucha 
y tambe ta stimula mucha pa 
lesa mas. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
Aloe 
Tel. 584 4606 


Ohio Historical Society ta yega areglo cu 
club di golf pa haya back sitio tribal 


AP) - Ohio Historical So- 
ciety a anuncia un trato 
diahuebs cu lo permiti 
nan tuma control di un 
sitio di arte ceremonial 
tribal riba un curso di 
golf, cabando cu añanan 
di litigacion. 


Ohio Historical Society lo 
paga Moundbuilders Coun- 
try Club na Newark pa cu e 
disputa di añanan largo to- 
cante Octagon Earthworks, 
aunke e suma ta confidencial 
bao acuerdo di e areglo. 


E trato ta evita un huicio cu 
hurado pa determina e sitio 
su balor den mercado husto 
cu a keda posponi pa varios 
aña caba. 


Octagon Earthworks ta en- 
tre e 8 areanan anciano den 
e sistema Hopewell Earth- 
works cu a ser nombra 
UNESCO World Heritage 
Site aña pasa. E sociedad his- 
torico, un organisacion di 
historia di estado, ta tuma 
control di nan dia 1 di janu- 
ari y tin plan di habri esaki pa 
bishitantenan. 


“Nos principionan cu ta guia 
nos den e proceso aki ta di 
permiti acceso publico com- 
pleto na Octagon Earthworks 
mientras ta segura Mound- 
builders Country Club cu 
nan lo ricibi compensacion 
pa e balor di su pago pa e 
propiedad,” Megan Wood, 
director ehecutivo y CEO di 
Ohio History Connection a 
bisa. “Awo nos a logra e cos- 
nan aki.” 


David Kratoville, e president 
di e club su directiva, a bisa 
cu e tin sentimentonan mes- 
cla tocante e fin di e bataya 
legal. El a bisa cu e negocia- 
cionnan a caba riba un cifra 
“cu ta permiti nos sobrevivi,” 
pero e futuro ta keda inci- 
erto. 


Moundbuilders ta den ne- 
gociacion pa cumpra otro 
propiedad, e curso di golf 
cercano Trout Club, sinem- 
bargo e miembronan tabata 
emocional na un reunion di- 
aluna unda e doñonan no por 
a haci ningun promesa pa e 
futuro segun el a comenta. 


“Pa mi, e noticia lo ta unda 
nos lo bay despues di 114 aña 
operando na e sitio aki,” el a 
comenta. 


Pronostico di tempo 


Tempo 
Temporalmente hopi nubia 
cu un awasero breve. 


Temperatura 
maximo 
34 
grado Celsius. 
Temperatura 
minimo 
28 
grado Celsius. 
Indice di calor (heat index) 
den y rond di oranan di 
merdia: 35 pa 39 grado 
Celsius. 
UV index: 12. 


Bahada di solo: 7:06 pm. 
Subida di solo: 6:26 am. 


Biento 
Modera te basta fuerte for di 
generalmente direccion oost; 
forsa 4 te 5 (20 te 39 km/ora, 
11 te 21 nudo). 
Durante di dia fuerte te duro 
den rafaga; 
forsa 6 te 7 (40 te 61 km/ora, 
22 te 33 nudo). 


Situacion general di tempo 
Un ola tropical ta moviendo 
cu weer asocia riba e islanan 
mas grandi den Caribe y 
Bahamas. E weer activo lo 


keda hopi noord di region 
local. Sinembargo, humedad 
cu e por trece por duna un 
awasero local den oranan 
di marduga y mainta di 
diabierna. 


Condicion 
maritimo/ 
estado di lama 
Na partinan proteje di costa: 
keto, rond di 1 pia. 
Na partinan zuid: trankil te 
modera, rond di 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 4 pa 5, 
localmente 6 pia. 

“Laga tur locual ta sperami ta bunita, Laga cu tur locual cu 
mi encontra na caminda ta bunita 
Laga tur locual cu ta rondonami ta bunita, Laga tur locual 
cu mi a laga atras keda bunita, y laga esaki nan termina den 
tur bunitesa”. 


Cu profundo tristeza na nos curason pero agradecido pa 
locual el a significa pa nos, nos ta anuncia fayecimento di: 


Sr. Benjamin S. FIGAROA 
Mihor conoci como “Jimmy” 
*11 aug 1962 – †29 july 2024 


Na nomber di su: 
Mayornan: † Silberio y † Francisca Figaroa 
Viudo di: †Juliana E “liesje” Figaroa-Geerman 
Yiunan: Shaluzdin Figaroa. 
Benjamin “Juni” y Yamelies Figaroa-Petit. 
Nieta y Nietonan: Giandra Erasmus 
Giandre Erasmus 
Giand-marc Erasmus 


Benjamin Figaroa 
Benson Figaroa 
Compañera: Maria Elva Pereira 
Rumannan: † Juan Brete 
Violeta “Ola” Figaroa i Yunnan 
† Luis Figaroa i Agnes i yui y famia 
Maria “Liesje” Figaroa y Oscar Gomez y 
Yunnan 
Emelina “Emmy” Figaroa 
Carmen y Axel “Doei” Jansen y Yunnan 
Teresita “Treesje” Figaroa i yui 
Edwigia “Wia” y Stanley Rosina y Yunnan 
† Theodor “Buchi” Figaroa 
† Lourdes “luchi” Figaroa y † yui 
Irene Figaroa 
† Johnny Figaroa 


Tanta I omonan prima y primonan, comer I 
compernan, su bisiñanan, amiga I amigonan, 
conocirnan I amistadnan. Ex Coleganan di Palm 
Tours (watersports). 


Famianan: Figaroa, Geerman, Erasmus, Petit-Colina, 
Lopez, Giel, Tromp, Kelly Hernandez,, Farro, 
Ponson, Gomez, Jansen, Oduber, Rosina, Blanco, 
Urbina, Lacle, Pereira y demas famia. 
Adres pa Condolencia: Aurora Funeral Home 
Dialuna 5augustus 2024, 07:00-09:00 PM 


Acto di entiero lo tuma lugar Diamars 6 augustus 
2024 di 2or pa 4or na Misa Santa Anna na Noord for 
di 2or e restonan mortal lo ta reposa den Misa Santa 
Ana y despues lo hiba nos defunto stima na su ultimo 
lugar di sosiego na santana catolico na Noord. 


Nos disculpa si den momento di tristesa nos por a 
lubida di menciona algun familiar of Amistad. 


Nos ta lamenta cu despues di entiero nos no lo por 
ricibi bishita di Condolencia na cas. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu inmenso tristesa y dolor, na nos curason y conforme Dios Tata 
todopoderoso su boluntad, nos ta participa fayecimento di: 


ERICA EDWINA MADURO- 
LAMPE 
*25 JUNI 1951 – †27 JULI 2024 


Na nomber di su: 
Esposo: Stephen Maduro 
Yiu: Jessica Shamira Maduro 
Rumannan: 
Erwin – Hilda Lampe-Kelly yiu y famia 
Aurita Lampe – Boepi Groder 
Eta-Clemente Tromp-Lampe yiunan y famia 
Shonrita Lampe yiunan y familia 
Egidio (ShonI) – Ruth Lampe- Mojica yiunan y famia 
Mirto (Riki) -Lorena Lampe-Lopez/Tobar yiunan y famia 
†Iris – Benjamin(Benny) Tromp – Lampe y yiu 
Miguel Lampe 


Swa y Cuanan: 
Reynaldo – Rika Maduro – Maduro yiunan y famia 
Suzanne Dijkhoff - yiu y famia 
Margareth Mercedes Maduro 
Nick - Lucia Maduro – Wernet yiunan y famia 
Raymond - Marlene Maduro -Tromp yiunan y famia 
Shirley Solognier – yiunan y famia 
Yvonne Maduro y yiunan 
Marlyne - Jani Stamper – Maduro yiunan y famia 
Eveline Frank -yiunan y famia 
Eddie- Diana Maduro - Leest yiu y famia 


Omo y Tantanan: Anselmo (Chemy) – Annie Kock yiunan 
y famia, Marianita Quandus-Kock (Madrina stima) y Rina 
Zapata-Kock 


Padrino: Mario (Mai) Croes 


Sobrino y Sobrina nan/ Primo y Prima nan 


Amiga(o)nan: Leticia, Olga, Martha, Doke, Mena, Bertha, 
Sharline, Lisbeth, Alex Hassel, Dario 


Famia: Maduro, Lampe, Kock, Quandus, Groder, Kelly, 
Pardo, Lopez Tobar, Timmermans, Dubero, Tromp, 
Chundro, Ras, Arends, Croes, Zapata, Dijkhoff, Stamper, 
Leest, Solognier, Romp, Wernet, Henriquez, Frank, Kurban, 
Carrera, Damaryani, Mojica 
Famia na: Hulanda, Italia, Colombia, Merca 


Acto di entiero lo tuma lugar diabierna 2 di augustus 2024 pa 
4 ‘or di atardi, saliendo for di Misa Immaculata Conception 
pa santana “Santa Maria” na Santa cruz. Erica lo ta reposa 
for di 2’or te 4’or di atardi den Misa Imaculada Concepcion 
na Santa Cruz. 


Adres pa condolencia: Diahuebs 1 di augustus 2024 na 
Aurora Funeral Home & Creamatory, for di 7’or pa 9’or di 
anochi. Nos disculpa si nos por a lubida algun miembro di 
famia den nos tristesa. 
Despues di entiero no ta ricibi bishita di condolencia na cas. 
Na lugar di flor of krans un donacion pa Kankerfonds ta 
altamente aprecia. 


Désormais la couronne de justice m’est réservée; 
le Seigneur, le juste juge, me le donnera dans ce jour- 
là, 
et non seulement à moi, mais encore à tous 
ceux qui auront aimé son avènement. 
2 Timothée 4:8 


Nos ta anuncia fayecimento di: 


Finnelia Jeanty 
*05-02-1945 - †29-07-2024 


Na nomber di su: 
Yiunan: 
Marly Josama y casa Garry Josama 
Ernest Paillant 
Marie Carmel y casa Garry Thêagène 


Nietonan: GaethaneMarly Josama, Patrice Ralf 
Carmelot René Thêagène, Gamar Patrick Josama, 
Gaëlle Victoria Josama, Priscile Carmaëllie Gayanarre 
Thêagène, Iseulthe Garryelle Felixiannie Thêagène, 
Junior Garry Carmaël, Kyllian Paíllant, Valentin 
Paíllant 


Bisanieto: Nehemiah Josama Edovard 


Rumannan: Celia Auguste Jeanty 
Roselia Jeanty Paíllant 
Anne Marie Jeanty 
Adelphine Jeanty 
Carine Jeanty Mettelus 
Vlrick Jeanty 


Primo(a)nan: 
Anita 
Jeanty, 
Elta 
Jeanty, 
Marie 
LourdeJeanty, Claude Jeanty 
Ervila Jeanty, Gilbert Jeanty, Fabiola Jeanty, Nadine 
Jeanty, Erlande JeantyBertita Merveille, In-vecker 
Merveille, Bernard Merveile, Henry Claude Mervelle 


Yiunan di criansa: Alexis Guerda, Alexis Lucner, Radela 
Tromp, Fritzmer Valentin, Elo Pierre 


Amigo(a)nan: 
Anicile, 
Germaine, 
Paula 
Villier 
Hyacinthge, Mimose Mothèe, Fifi, Yolene, Mimose 
Paul, Hilo, Famille Brice, Famille Paíllant, Famille 
Merveille, Francisca Bastien, Jenathan Bastien, Fransty 
Bastien (Bijo) 


Oportunidad pa condolence diabierna 2 di augustus 
2024 na Aurora Funeral Home di 7:00 pa 9:00 pm 


Acto di entiero ta tuma lugar diasabra 3 di augustus 
2024 v na Aurora Funeral Home di 2:00 pa 4:00 pm, 
despues lo sali pa Santana centraal na Sabana Basora. 

Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora pa odia, 
Ora pa guerra y ora pa paz” 
Predicador 3:1-2-4-7-8 


A fayece cristianamente: 


Sra. Vigdys L. 
Farro-Janga 
cariñosamente 
yama “ Vidi of 
Lucy” 
*16-04-1949 - †27- 
07-2024 


Na nomber di su: 
Prima/ruman di criansa: Esperanza “Sasha y Pedro Koolman 
y famia 
Rumannan: Elmer y Tina Janga-Almari y famia 
Edsel “Chobby” Janga na Hulanda 
Giovanny “Vanchi” Janga y famia 
Cuña: Irena Rasmijn y famia 
Manera ruman: Isolda y Frans Maduro-Wever y famia na 
Hulanda 
Amiga-nan y amistadnan stima: 
Gina Servinus-Jacobs y famia, Vanessa, Patricia, Omaira, 
Margareth Meade y famia, Milly, mucho hopi pa menciona. 
Tur su ex-coleganan di Telefoondienst y SETAR. 
Bisiñanan di Companshi y Ponton. 
Sobrino- y sobrinanan, primo- y primanan, amigo- y 
amiganan, conocirnan y amistadnan. 
Demas famia: Janga, Farro, Picus, Gomez, Eckmeyer, 
Koolman,Peña, Maduro, Orman, Corneli, Toppenberg, 
Escalona, Petrona, Laclé y demas famia. 


Ta invita pa acto di entiero cu lo tuma lugar diasabra 3 di 
augustus 2024 na Aurora Funeral Home di 9’or pa 11’or di 
mainta. Despues lo sali pa Santana Central Sabana Basora. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso tristesa nos ta anuncia fayecimento di nos ser 
stima: 


Sra. Emerita R.L. Croes 
Mihor conoci como “Nuni / Raquel “ 
*03-03-1960 / + 26-07-2024 


Na nomber di su 
Yuinan: 
Myenou Antonia 
Ebony Croes 
Nieto y Nietanan: 
Mycheline Grant 
Mar-Yelina Grant 
Emerson Sommer 
Rumannan: 
Olivia Croes 
Silvia Croes y Giovanni Ras 
Ivan “Chebito” y Judith Croes 
Ruman di criansa: 
Bibi Lesandrina 
Sonia Hopmans 
Subrino y Subrina nan: 
Suhail, Sukienne 
Jeanne y Jaylah 
Marjorika, Kyon, Clayton, Kate 
Sabatha, Johvan Savian, Gialvan & Saveenha 
Juni, Chriswayne & Loyalty 
Shaquil 
Mikayla 
Judivianny 
Sr. Eloy Dania 
cariñosamente yama “Mo-Loy, Papa Loy, Tata Jak ” 
*11-03-1934 - †31-07-2024 


Bon amigo: Robert Petrochi 
Bon bisinja nan 
Jeja & Jejo Sanchez 
Nana & Lio Marchena 
Donald Kock & Lourdes Agudelo 
Mena & Luis Irausquin 


Coleganan di CasinoWezen 


Na tur su amigo y amiga nan cu ta mucho hopi pa menshona. 


Demas Famia: 
Croes, Quandt, Antonia, Grant, Copra, v/d Bliek, Ras, 
Lesandrina, Tromp, Willems, Lacle, Dirksz, Ridderstap, 
Bikker, Dania y demas famia. 


Tur su amigo y amiga nan di henter bario di Dakota. 


Adres pa Condolencia: 
Diabierna 2 augustus, na Royal Funeral Home & Crematory 
for di 6pm – 9pm. 


Ta invita demas famia, bisinja amigo, amiga y conocirnan pa 
e acto di entiero cu lo tuma lugar diasabra 3 augustus di 2pm 
– 4pm na Misa Birgen Di Fatima na Dakota, 
For di 2pm e restonan mortal lo ta reposa den Misa Birgen 
Di Fatima y despues lo hiba nos defunto stima na su ultimo 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di nos 
ser stima: 


Sr. Eloy Dania 
cariñosamente 
yama “Mo-Loy, 
Papa Loy, Tata Jak 
” 
*11-03-1934 - †31- 
07-2024 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curason, nos ta participa fayecimento di nos 
ser stima: 


Marilyn M. 
Hoek 
cariñosamente 
yama “Rubia” 
*17-11-1953 - 
†31-07-2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Stanley W. 
Priest 
*12-04-1953 - 
†31-07-2024 


Acto di entiero lo 
wordo anuncia 
despues 


“Señor ta mi wardador, mi’n tin falta di nada, 
Den cunuco di yerba berde e ta pone mi sosega. 
E ta hiba mi na awa trankil, 
Pa mi bolbe haya forsa”. 
Salmo 23 


Cu dolor na nos curason, nos ta anuncia fayecimento di nos ser 
stima: 


Swinda O. 
Tromp 
*27-12-1963 
†30-07-2024 


Acto di 
entiero lo 
wordo anuncia 
despues. 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 
No tin palabra pa expresa nos tristesa pero conforme 
cu boluntad di Dios, nos ta anuncia fayecimento 
inesperadamente di nos: esposa, mama, yiu: 


Sue-Laine Mary-Anne Luciënne Tromp- 
Henriquez 
cariñosamente yama “Sully” 
*09-05-1996 - †20-07-2024 


Na nomber di su: 
Esposo stima: Edric Tromp 
Yiunan stima: Arion Tromp y Isa Tromp 
Tata: Kenneth Henriquez 
Mama: Maria Maureen Raaz 
Rumannan Stima: Jessica Bongers y yiunan na Hulanda 
Eufemy Henriquez y Jose Martinez 
Mendez 
Jean-Marc Henriquez 


Jean-piërre Henriquez y Daniela y 
Yuinan 
Sobrina: Jahlaisa 
Sobrinonan: Waylon, Jeanrey, Jay-Diliano, Dayven, Liam 
Welanan: “Dika” Henriquez-Croes 
Lucia Felicita Maduro 
Welonan: †Paulito Luciano “Chani” Henriquez 
†Raoul Elio Raaz 
Manera wela: Isidora Croes 
Manera Welo: Edsel Cicilia 
Omo: Aldrick Maduro 
Tanta nan: Sharlene y esposo Huub fermont y famia 
Sharitza Henriquez y Aleendal Chayoung 


Eldrith Henriquez y yiunan 


Shaquira Maduro y famia 


Nisha Maduro 
Primonan: Jonathan y Etiënne, Ian, Zion 
Primanan: Emmelaine Slater Evertsz y famia 
Eleanne Evertsz y David y Davieliënne Curiël 


Ediliënne y Tani na Hulanda 
Madrina: Sharlene Fermont-Henriquez 
Padrino: Edward van Tol 
Suegra y suegro: Liliana Tromp-Croes y Eric Tromp 
Swa: Ericson Tromp y famia 
Famia di misa na Aruba/Hulanda: Zion Church, ICF Enschede 
Amigo(a)nan di school (Aruba, Hulanda) 


Tur demas famianan cu ta mucho hopi pa menciona. 


Disculpa nos si den nos tristeza nos por a lubida algun miembro di 
famia. 


Oportunidad pa condolencia: Diamars 06 di Augustus 2024 na Aurora 
Funeral Home di 7or pm pa 9or pm 


Acto di entiero lo tuma lugar diaranson 07 di Augustus 2024 for di 
2or pm pa 4or pm na Aurora Funeral Home y despues lo sali bai pa 
santana Central na Sabana Basora. 


Livestreaming entiero: Obituary Aruba 


Nos ta lamenta cu despues di entiero no ta ricibi bishita di condolencia 
na cas. 


Lider di Hezbollah ta bisa guera cu Israel a 
drenta ‘fase nobo’ 


(AP)—Lider di Hezbol- 
lah a adverti diamars cu e 
conflicto cu Israel a dren- 
ta un ‘fase nobo’, mien- 
tras el a dirigi su mes na 
personanan den luto na e 
entiero di un comandante 
di e grupo cu a ser asesina 
pa un atake Israeli e siman 
aki na Beirut. 


Mientrastanto 
na 
Tehran, 
Iran su lider supremo a resa 
riba e curpa di Hamas su lid- 
er politico, ken a ser asesina 
den un supuesto asesinato 
Israelita. 


E asesinatonan tras di otro 
a causa preocupacion fin un 
escalacion na un guera mas 
amplio, lagando e region den 
espera di mira con Iran y su 
aliado Hezbollah lo respon- 
de. Iran a priminti cu lo tuma 
accion contra Israel pa e atake 
cu a causa fayecimento di lid- 
er di Hamas Ismail Haniyeh 
riba diaranson den e capital 
Irani Tehran. 


Israel te ainda no a tuma re- 
sponsabilidad pa e asesinato 
di Haniyeh, sinembargo co- 
mentarionan di ehercito di 
Israel su vocero Rear Adm. 


Daniel Hagari no a logra ne- 
nga esaki directamente. 


“No tabatin atake adicional, 
ningun misil, ningun drone 
Israeli, den henter e Me- 
dio Oriente e anochi aki,” 
el a bisa diahuebs, causando 
speculacion cu Israel por a 
usa otro metodo pa asesina 
Haniyeh. 


Israel si a confirma cu nan a 
ehecuta un atake diamars na 
Beirut cu a causa e morto di 
e comandante di Hezbollah 
Fouad Shakur, conhunta- 
mente cu consehero di eher- 
cito di Iran y por lo menos 
5 ciudadano. Israel a bisa cu 


Shakur tabata tras di un atake 
cu a tuma dianan anterior na 
un veld di futbol den Golan 
Heights, unda 12 mucha a 
fayece. Hezbollah a nenga 
cu nan ta tras di e atake aki, 
declaracion cu Nasrallah a 
comparti. 


Nasrallah a keda vago cu su 
declaracionnan manera ta 
custumber, pero a priminti 
un “retaliacion bon studia” 
sin bisa den ki forma esaki lo 
ta. El a bisa solamente cu “Is- 
rael lo mester warda pa e ra- 
bia di e region su personanan 
cu si tin honor.” 


Prome Minister Britanico ta anuncia plan 
pa trata violencia despues di atake contra 
mucha muhenan 


(AP) - Prome Minister 
Britanico Keir Starmer a 
condena “tiny mindless 
minority” tras di e inki- 
etud cu a cay manera un 
plaga den varios ciudad 
despues di e incidente na 
un les di baile pa mucha y 
a priminti di pone un paro 
na esaki mientras a nom- 
bra e sospechoso di 17 aña. 


Starmer a bisa cu e violencia 
recien ta “claramente mo- 
tiva pa odio ultra derechis- 
ta” mientras el a anuncia un 
programa cu ta permiti polis 
comparti inteligencia miho 
entre agencianan y tuma ac- 
cion mas lihe den detencion 


pa preveni e tipo di inciden- 
tenan aki cu a manda gran 
cantidad di polis hospital du- 
rante e ultimo 2 anochi. 


“Esaki ta coordina; e ta de- 
libera,” el a bisa. “Esaki no 
ta un protesta cu a sali for di 
man. E ta un grupo di indi- 
viduo cu ta absolutamente 
centra riba violencia.” 


E anuncio cu a bini mien- 
tras e hoben a keda acusa cu 
asesinato di 3 mucha muhe 
y herida di 10 otro persona 
a haci su prome aparencia y 
a ser nombra den corte par- 
cialmente pa desmenti in- 
formacion falso cu a circula 


riba rednan social tocante su 
nomber y status di migra- 
cion. 


Hues Andrew Menary a bisa 
cu su decision di permiti Axel 
Rudakubana ser nombra ta 
excepcional a causa di su 
edad. Sinembargo el a bida cu 
e hoben lo perde su derecho 
pa keda anonimo na momen- 
to cu e cumpli 18 aña prox- 
imo siman y sigui sconde su 
identidad lo permiti rumor- 
nan sigui plama. 


“Sigui preveni e rapport 
completo tin un desbentaha 
di permiti otronan plama mal 
informacion na un momento 
unda e consumo di informa- 
cion tocante esaki ta halto,” 
Menary a bisa Liverpool 
Crown Court. 


E atake dialuna na un les di 
baile cu tema di Taylor Swift 
a impacta e paid unda crimen 
cu cuchiu ta un problema di 
hopi tempo, aunke cu e atak- 
enan aki en masse ta poco co- 
mun. 

Moldova ta expulsa diplomaat Ruso despues di detene dos oficial 
sospecha pa traicion y conspiracion 


(AP)—E 
ministerio 
di 
Asunto den Exterior di 
Moldova a bisa cu el a ex- 
pulsa un diplomaat Ruso 
despues cu dos oficial 
Moldavo a ser deteni riba 
sospecha di traicion y con- 
spiracion contra e pais. 


Un di e oficialnan ta sospecha 
di traicion pa supuestamente 
colectando y proveendo in- 
formacion na un empleado 
di embahada cu por ser usa 
contra e interes di Moldova, 
segun e Prosecutor’s Office 
for Combating Organized 
Crime and Special Cases, 
traduci den Ingles, y e otro 
ta acusa di conspira contra e 
pais pa beneficio personal. 


Un di e sospechoso ta traha 
den parlamento y e otro pa e 


polis di frontera. Ambos a ser 
deteni na comienso di siman 
aki pa 72 ora y supuestamente 
tabata colaborando cu un em- 
bahada di afo den e capital di 
Moldova, Chisinau. E auto- 
ridadnan no a bisa cual pais e 


embahada ta representa. 


E ministerio di Asunto den 
Exterior a bisa ayera cu el a 
yama e embahador di Rusia, 
Oleg Vasnetsov, pa inform’e 
cu un empleado di embahada 


no nombra tabata un “colab- 
orador” cu a ser declara como 
persona non grata y mester 
sali di e pais. A obtene infor- 
macion y evidencia, e minis- 
terio a bisa, “pa testigua na e 
conducta riba e teritorio di e 
Republica di Moldova...di ac- 
tividadnan cu no ta den liña 
cu e status diplomatico.” 


Esaki ta e conflicto diplo- 
matico mas recien cu a sigui 
daña e relacion tenso caba en- 
tre Rusia y Moldova, di ken 
su gobierno pro West a opone 
e invasion di Rusia riba Ucra- 
nia. Na maart e aña aki, Mol- 
dova a expulsa un otro diplo- 
maat Ruso despues cu Krem- 
lin a habri seis stacion di vo- 
tacion den e region pro Rusia 
di Moldova, Transnistria, pa 
su eleccion presidencial, con- 


tra e deseonan di autoridad- 
nan Moldavo. 


Rusia a acorda previamente 
pa habri solamente un stacion 
di votacion na su embahada 
na Chisinau. Oficialnan Mol- 
davo repetidamente a acusa 
Rusia di conduci un “guera 
hibrido” contra nan pais por 
medio di funda protestanan 
anti-gobierno, interveni den 
eleccionnan local y conduci- 
endo campañanan di desin- 
formacion pa purba kibra e 
gobierno y stroba e pais for di 
su caminda pa un miembresia 
completo di Union Europeo. 


Moldova lo tene un refer- 
endum riba miembresia UE 
y un eleccion presidencial e 
aña aki. 


Sur Korea ta ofrece ayudo humanitario pa partinan inunda na Nort 
Korea 
(AP)—Sur Korea a ofrece 
ayera pa manda material 
di ayudo pa Nort Korea pa 
asina yuda e pais recupera 
for di yobidanan fuerte y 
inundacionnan cu a tapa 
miles di cas y terenon- 
an grandi di camponan. 


No ta claro ainda si Nort 
Korea lo acepta e propuesta 
di Sur Korea pa ayudo. Ani- 
mosidad entre e dos rival ta 
riba su nivel mas halto den 
algun aña tocante e ambi- 
cionnan nuclear di e Nort 
y e expansion di e Sur riba 
ehercicionan militar combina 
cu Merca y Hapon pa contra 
ataca e menasanan di e Norte. 


E Ministerio di Unificacion 
di Sur Korea, cual ta maneha 


asuntonan inter-Koreano, a 
bisa cu e Sur tabata dispuesto 
pa provee material pa yuda 
aborda e “dificultadnan hu- 
manitario” cu residentenan 
Norte Koreano ta enfrentan- 
do despues di e tormentanan 
cu a pasa recien. E ministerio 
a urgi den un declaracion pa e 


Cruz Cora di Nort Korea re- 
sponde lihe na su yamadonan 
pa discusion pa determina e 
tipo y cantidad di material Sur 
Koreano y con pa entrega nan. 


Nort Korea no a responde 
ainda riba e oferta di e Sur. 
Media estatal di Nort Korea a 


bisa diaranson cu e yobidanan 
fuerte a laga 4,100 cas, 7,410 
hectar di tereno agricultural 
y varios otro edificio publico, 
structura, caminda y rails in- 
unda den e ciudad noroeste 
di Sinuiju y e pueblo di Uiju. 


E Norte no a reporta deta- 
yenan tocante victimanan. 
Den un reunion di emer- 
gencia diaranson na Sinuiju, 
lider Kim Jong Un a pun- 
tra autoridadnan pa “castiga 
estrictamente” esnan cu a 
bisa el a neglisha e repon- 
sabilidadnan pa prevencion 
di desaster y a causa “hasta e 
casualidad cu no por ta per- 
miti,” segun e Korean Cen- 
tral News Agency di e Norte. 


Nort Korea a suspende vir- 


tualmente tur cooperacion y 
diplomacia cu e Sur despues 
di su negociacionnan nucle- 
ar cu Merca a stop na 2019 
pa via di desacuerdonan pa 
kita e sancionnan Mericano 
riba Nort Korea y e stap- 
nan di e Norte pa frena su 
programa nuclear y di misil. 


Tambe e Norte a rechasa e 
oferta di e Sur pa yuda cu e 
brote di COVID-19 na 2022. 
Tension entre e rivalnan a 
empeora dede 2022 como cu 
Kim a usa e guera di Rusia 
cu Ucrania como un distrac- 
cion pa sigui acelera e expan- 
sion di su arsenal nuclear 
y a suministra menasanan 
contra Washington y Seoul. 


India ta ofrece 300 miyon dollar den prestamo pa seguridad maritimo di 
Vietnam 


(AP)—Ayera India a of- 
rece un prestamo di 300 
miyon dollar pa mehora 
e seguridad maritimo di 


Vietnam, como cu e dos 
banda a bisa cu nan kier 
dobel nan comercio y in- 
version dentro di cinco 
aña. 


Prome minister Narendra 
Modi a conta prome minis- 
ter Vietnames Pham Mihn 
Chinh cu India ta considera 
Vietnam un pilar clave di su 
politica pa nacionnan Sureste 
Asiatico y un partner impor- 
tante den su vision Indo- 
Pacifico. 


E prome ministernan a bisa 
cu ambos banda kier a ex- 
pande nan cooperacion riba 


defensa y otro area manera 
un semiconductor y tecno- 
logia ambiental, inteligencia 
artificial y accion climatico. 


Modi y Chinh a inaugura vir- 
tualmente e Army Software 
Park na Vietnam, un facili- 
dad educacional estableci cu 
ayudo di India pa yuda train 
soldaatnan Vietnames den ca- 
pacidadnan digital. 


Comercio bilateral entre e 
dos pais na 2022 a crece cu 
27 porciento y a yega 14.14 
biyon 
dollar. 
Exportacion 
Indio pa Vietnam a touch 
6.7 biyon dollar, mientras cu 


importacion for di Vietnam a 
yega 7.44 biyon dollar den e 
mesun periodo, segun e min- 
isterio di Asunto Externo di 
India a bisa. 


E inversion di India den Viet- 
nam 
ta 
aproximadamente 
1.9 biyon dollar den energia, 
exploracion mineral, agricul- 
tura, tecnologia di informa- 
cion y otro areanan, segun e 
ministerio di e pais. Vietnam 
a inverti mas cu 28.55 mi- 
yon dollar den India, mayor- 
mente den farmaceuticonan, 
tecnologia di informacion, 
kimiconan, y materialnan pa 
construccion. 


